Osasun Sailak eta Ezkerraldea-Enkarterri-Cruces ESI-k antolatutako «Kerik gabeko Ikasgelak» programaren sari-banaketa | OSI EZKERRALDEA ENKARTERRI CRUCES\nInicio Nabarmena Osasun Sailak eta Ezkerraldea-Enkarterri-Cruces ESI-k antolatutako «Kerik gabeko Ikasgelak» programaren sari-banaketa\nOsasun Sailak eta Ezkerraldea-Enkarterri-Cruces ESI-k antolatutako «Kerik gabeko Ikasgelak» programaren sari-banaketa\nOsasun Sailak, Ezkerraldea-Enkarterri-Cruces ESIk eta Trapagarango alkateak «Kerik gabeko ikasgelak» programan irabazle suertatu diren Ezkerraldea-Enkarterriko Lehen Hezkuntzako 6. mailako ikasleak saritu dituzte gaur. Programa hori tabakismoa eskolan prebenitzeko ekimen bat da, eta helburu ikasleen artean tabakoaren kontsumoa saihestea edo atzeratzea du, eta aldi berean, hezkuntza-komunitateko pertsona guztiengana iristea (hezkuntzako profesionalak, senideak), tabakoaren mendekotasuna gainditzea eskaintzeko.\nTrapagarango La Escontrilla Eskola Publikoko erabilera anitzeko aretoan egindako ekitaldian, Joseba Bidaurrazagak, Osasun Publikoko zuzendariordeak, Juan Miguel Campayok, Ezkerraldea-Enkarterri-Cruces ESIko Integrazioko zuzendariak eta Xabier Cuéllar Trapagarango alkateak «Kerik gabeko ikasgelak» programaren edizio honetan saritutako 522 ikasleen lana aintzatetsi dute. Ekitaldira honako hauek ere agertu dira: Esther Lasa, Enkarterriko Mankomunitateko lehendakaria; Maite Etxebarria, Abantoko alkatea; Saulo Nebreda, Ortuellako alkatea; Borja Liaño, Muskizeko alkatea eta Mikel Torres, Portugaleteko alkatea.\n«Kerik gabeko ikasgelak» programa Osasun Sailak, Bizkaiko Osasun Publikoaren eta Adikzioen Zuzendariordetzak eta Ezkerraldea-Enkarterri-Cruces ESIk sustatzen dute, Hezkuntza Sailarekin koordinatuta, eta hainbat erakunde eta gizarte-eragileak barne hartzen dituen eskualdearen esku-hartzearekin.\nIkasturte osoan, ikasleek tabakoari buruzko zenbait jarduera egin dituzte, tabakoaren kontsumoa saihesteko, presioari aurre egiten lagunduko dieten tresnak ikasteko eta erretzea ezohikoa eta kaltegarria dela ulertzeko. Horretarako, material didaktikoa, prestakuntza eta programaren arduradunen babesa dituzten tutoreen laguntza izan dute.\nPrograma Osasun Sailaren prebentzioaren eta osasunaren sustapenaren ildo estrategikoan sartuta dago, zehazki, «Instituzioen arteko koordinazioa bultzatzea, herritarren osasuna hobetzeko» ekimenaren barruan.\nEskualdeko eta tokiko sariak\n«Kerik gabeko ikasgelak» programaren edizio honen eskualdeko irabazlea Portugaleteko Nuestra Señora del Carmen Ikastetxeko ikasle bat izan da, eskualdeko bigarren sailkatua Zallako Maristas Ikastetxekoa eta hirugarrena Abantoko Buenos Aires Ikastetxe Publikokoa.\nTokiko sariei dagokienez, Enkarterrin, irabazlea Zallako Maristas Ikastetxekoa izan da; Abanton, Buenos Aires Ikastetxe Publikokoa; Ortuellan, San Felix Ikastetxekoa; Muskizen, Cantarrana Eskolakoa; Portugaleten, Nuestra Señora del Carmen Ikastetxekoa eta Trapagaranen, Franciscanas Montpellier Ikastetxekoa.\nHeziketa behar-berezia duten Sopuertako San Viator Ikastetxearen ikasleek ‘Kerik gabeko klaseak’ programan parte hartzeagatik ziurtagiriak jaso dituzte. Zorionak!\nNoticia anteriorOsasun Sailak gazteek alkoholaren aurrean duten espiritu kritikoa saritu du\nNoticia siguienteBilbon elkartuko dira 31 herrialdetako 100 neurokirurgialari Europako Neurokirurgia Sarearen Bileran


Boluntarioen taldeek ehunezko maskara iragazgaitzak josiko dituzte - Deia\nZaila da farmazietan eskuratzea\nBoluntarioen taldeek ehunezko maskara iragazgaitzak josiko dituzte\ndeia.eus 09.04.2020 | 12:25\nERMUA. Bizitzen ari garen garai berezi eta aldakor honetan, asko dira Osasunaren Mundu Erakundeak (OMEk) koronabirusa ekiditzen saiatzeko eman dituen adierazpenak. Hala nola, urruntze soziala, edukieren kontrola, norbera babesteko neurriak, eskularruak eta maskarak erabiltzea... Baina dena ez da hain erreza. Badira asteak farmaziak maskarillak agortuta dituztela. Horregatik, boluntarioen taldeek ehunezko maskara iragazgaitzak jostea erabaki dute.\nOsasunaren Mundu Erakundeak (OMEk) osasungintzan lan egiten dutenentzat eta gaixotasunaren sintomak dituztenentzat baino ez ditu gomendatzen –gaurko egunean–. Eta Eusko Jaurlaritzak bere egin du irizpide hori. Hala ere, ziurtasunak desagertu egin zaizkigu, eta, beraz, ezin da baztertu erabilera masibo bat gomendatzea -supermerkatuko eskularruekin egin bezala– edo 15 egun barru nahitaez erabiltzeko eskatzea.\nSustatzaileak Santiago Apostoluaren parrokian partaide diren hainbat talde\nMomentu hori aurrea hartzeko eta galderari erantzuteko unea iritsi baino lehen Ermuko Santiago Apóstol parrokia alargunen eta Caritasen elkarteek ekimen bat jarri dute abian, datozen asteetan datozen asteetan lanean jardun eta ehun-maskarak egin ditzaketen pertsonak bilatzeko. Talde sustatzaileek mezua bidali dute sare sozialen bidez eta WatchApp taldeetan, eta maskara horiek egiteko herrian "josten dakiten eta josteko makina duten pertsonak bilatzen dituzte". Ura maldan behera egin ohi beala korritu du mezuak, eta dagoeneko zalantzarik gabe beren burua berehala eskaini duten pertsona hainbat badira. Kinka larri honetan laguntzeko modutzat hartu dute. Elkarte antolatzaileak boluntarioekin zerrenda bat egiten ari dira, koordinatzeko.\nUdalak materiala jarriko du eta jositako unitateak biltegiratuko ditu, banatu arte\nUdalak zeregin horretarako beharrezko material guztia jarri eta ordainduko du. Materiala hainbat hornitzailerekin kudeatzen hasita dago jada, eta ehun berezi bat ekarriko du –ez da osasun-erabilerarako aproposa–, baina iragazgaitza da eta kutsatzeak saihesten lagunduko du, listu-zipriztinak ez baitituzte pasatzen uzten. Baita finkapen elastikorako bigarren material bat ere. Eta hariak, noski. Udalak egiten diren maskarak biltegiratuko ditu Gurutze Gorriari entregatu arte, beharren eta lortzen den kopuruaren arabera bana ditzan. Lanak apirilaren 14an, asteartean, hasiko dira.


Kantxa faktorea kontra izatea, Saski Baskoniarentzat mesedegarri ACB Ligako play-offetan? | Basketball | Naiz\n20 MAI 2022 - 17:40h\nBaskoniak Gasteizen ezin izan zuen Xabi Lopez-Arostegiren joa berdindu. (Raul BOGAJO / FOKU)\nDatorren astearte gauean hasiko dira ACB Ligako play-offak, Valentzia basketek Bitci Baskoniaren aurkako demarekin hasi ere. Betiko leloa izan ohi da kanporaketak hasi aurretik nolabaiteko gudu psikologikoa martxan jartzen dela. Esaterako, hainbat hedabidetan ziurtzat jotzen dute Joan Peñarroya Valentzia Basketeko entrenatzaileak ez duela kontratua berrituko talde taronjarekin, eta zurrumurru festa horretan badago entrenatzaile katalana Neven Spahijaren ordez Gasteizen ikusten duenik ere.\nBaina beste gauza bat da kantxa faktorea kontra izatea mesedeko izango dela irudikatzea. «Valentziari irabazteko prest gaude. Ez dio ardura kantxa faktorea kontra dugula jakitea, azken batean, etxetik kanpora hobeto ari gara etxean baino». Vanja Marinkovicek bota du aipatu esaldia ostiral honetan Saski Baskoniak antolatu duen prentsaurrekoan.\nHegaleko serbiarra bestela ere kanporaketa honi begira protagonista izango da, nahitaez, ez baitzituen alperrik azkeneko bi denboraldiak Valentzia Basketen jokatu. Alabaina, harrigarria da Marinkovicek kantxa faktoreari begira egin duen iruzkina. «Aurreneko partida irabazten badugu, kanporaketa gure alde 0-2 erraz asko erori liteke», gaineratu du.\nAskotxo ez ote duen esan pentsa lezake hainbatek, batez ere «kanpoan hobeto» jokatzen duela dioenak «etxean okerrago» ari dela ere esaten duelako, zeharka bada ere.\nKasu honetan, ordea, Marinkovicen berbak ez dira nobedade etxean jokatzeak sortzen omen duen «presio gehigarriari» buruz. Joan den apirilaren 17an, Valentzia Basketek Buesa Arenan 71-78 irabazi zuen eta beste zenbait gauza azpimarratzeaz gain, Neven Spahijak bere taldeak etxean «gehiago sufritzen» zuela bota baitzuen.\n«Gure taldeak edozeini irabazi diezaioke bere jokoa egiten baldin badu», adierazi zuen Sibenikeko teknikariak. Kroaziarraren ustez, ordea, «taldeak gorabehera handiegiak ditu partidan zehar. Hala, pausu bat aurrera, beste bat atzera, berriz ere aurrera... eginez gabiltza uneoro, etxean batez ere. Kosta egiten zaigu jokoa behar bezala irakurtzea eta hala, gabezia boladak izaten ditugu. Taldeak borrokan jarraituko du, baina bistakoa da etxean presio handiagoa nabaritzen duela».\nACB Ligari bakarrik so eginez, 34 jardunalditik 20 irabazi ditu Bitci Baskoniak 2021/22 denboraldiko Fase Erregularrean. Garaipen horietatik 11 etxean lortu ditu eta 9, etxetik kanpo. Bada, nahiz eta Buesa Arenan zenbaki absolutoak hobeak dituen talde gasteiztarrak, ezin da ukatu etxetik kanpo gauza handiak egiteko gai dela. Are gehiago, etxetik kanpo Bartzelona, Real Madril, Valentzia eta Tenerife –alegia, Fase Erregularra arabarren aurretik amaitu duten bost taldeetatik lau– gainditu dituztela aintzat hartuz gero. Eta gasteiztarrei irabazteko gai izan den bakarra, Joventut, artean Dusko Ivanovicen aginduetara zegoen Baskoniari nagusitu zitzaion denboraldiaren aurreneko jardunaldietan.\nBestalde, Zurbaon aipatu bost taldeek –Bartzelona, Real Madril, Valentzia, Joventut eta Tenerifek– irabazi dute, baita sailkapen nagusian zortzigarren amaitu duen Kanaria Handiak ere. Alegia, Baskonia etxean akaso kanpoan baino makalago aritu da, baina irabazleak ere ez dira nolanahikoak izan, guzti-guztiak play-offetan parte hartzen ari baitira.\nBestalde, harrigarria eta argigarria ere bada Saski Baskoniak martxotik hona ez duela etxetik kanpo partidarik galdu. Obradoiroren etxean martxoaren 13an galdu du azkenekoz talde gasteiztarrak Zurbaotik urrun. Ordutik hona, hiru porrot jana ditu Neven Spahijaren taldeak, eta hirurak etxean izan dira: Kanaria Handia, Valentzia Basket eta Joventut, hurrenez hurren.\nObradoiroren kantxan 81-76 galdu eta gero, lau partida jokatu ditu etxetik kanpo Baskoniak: 62-90 Bilbao Basketen aurkako derbian; 62-78 maila galdu duen Burgosen etxean; 72-73 Ibon Navarroren Unicajaren aurka –Dario Brizuela donostiarrak Malagakoen garaipena eskuan izan zuen, Baskonia aurreneko laurdenean 12-25 aurreratu ostean, Fontecchioren erakustaldiari esker– eta 78-91 Txus Vidorretaren Teneriferen aurka, azken hauek Bilboko FIBA BCLko txapeldun atera eta hiru egunetara.\nValentzia Basket eta Saski Baskoniaren arteko partidei dagokienez, aurten elkarri kanpoan irabazteko gai izan dira biak ala biak, baina egoera ez da beti parekoa izan. Denboraldiko aurreneko jardunaldian Dusko Ivanovicen Baskoniak 67-72 irabazi zuen Fontetan. Baina Valentzia Basket hura aurreneko urratsak ematen ari zen eta zenbait jokalari garrantzitsu falta zituen: Xabi Lopez-Arostegi, Jasiel Rivero eta Klemen Prepelic –azken hau ez da kanporaketetan ere izango, besoa hautsi baitzuen Murtzian– falta zituen, eta Dimitrijevic zein Claver denboraldiko aurreneko dema jokatzen ari ziren talde berriarekin –Claver Valentziatik at zebilen 2012az geroztik–.\nJakina, Saski Baskonia hura ere aldaketaz josia zegoen: Baldwin, Marinkovic, Granger, Fontecchio, Costello Enoch eta Nnokok denboraldiko aurreneko partida ofiziala zuten elkarrekin. Hargatik, Ivanovicekin nola moldatu ongi ikasita zeukan Giedraitis nabarmendu zen gehien, 23 punturekin, Granger eta Costellok 10na eginda.\nTalde biak ala biak oraindik oso berde zeudela erakutsi zuten irailaren 18 hartan, 20 baloitik gora galdu baitzituzten.\nApirilaren 17an odolkiak ordainetan eman zizkion talde valentziarrak: 71-78 Zurbaon, Xabi Lopez-Arostegi getxoztarraren 20 punturekin eta Rivero, Hermansson eta Dubljevic ere 10 puntutik gora saskiratzeko kapaz izanda. Joan Peñarroyarenek lau laurdenetatik hiru irabazi zituzten eta merezita irabazi, baina hirugarren laurdenean 24-11ko partziala lortu zuen Baskoniak eta neurketari –atsedenaldira 34-45 iritsi ostean– buelta eman ahal izan zion, azkenean galdu arren.\nEgun hartan Costello falta zuen Baskoniak eta artean Wetzell ere fitxatu gabe zeukan. Hala ere, Baskoniak errebote gehiago eskuratu zituen –39, Valentziak 34 hartu zituen bitartean– eta Baldwin, Fontecchio, Enoch, Peters –aurreneko itzuliko partidan ez zen izan, min hartuta zegoelako– eta Giedraitisek 10 puntutik gora sartu eta aukera garbia izan zuen irabazteko. Aldiz, Baskoniaren ordezkoek orotara 8 puntu baino ez zituzten sartu, eta Valentziak, berriz, 36.\n«Dubljevic uztaipean geratzen badugu eta blokeo zuzena ganoraz defendatzeko gai bagara, nik uste 0-2 irabazi dezakegula», adierazi du Vanja Marinkovicek.\nAzken honek ez zuen Joventuten aurkako azken partidan parte hartu, Teneriferen aurka Baskonian dagoenetik partidarik onena jokatu ostean. «Korrika egin, baloia elkarbanatu eta jaurtitzeko askatasun gehixeago eman digu», esan du entrenatzaile kroaziarrari buruz. «Gauzak ondo egiteko denbora behar izan dugu, baina erritmo onean iristen gara play-offetara», gaineratu du; kantxa faktorea alde ez daukatelako beldurrik gabe azaldu da bederen.


So far Arbizuko Udala has created 347 blog entries.\nGarbitzaile lanpostuak betetzeko proba teorikoaren akta\nEUSKARA PROBA EMAITZAK.-GARBITZAILEEN LANPOSTUA\nUDAL KOMUNIKAZIOA 2021/09/24\nUdalak eskatutako usain neurketen inguruko txostena datorren astean izanen dugu eskuan. Bertako ondorioak konpartituko ditugu, beraz, datorren astean.\nKale Nagusiko argiterian egindako aldaketek, kontsumoaren %66 jeistea ekarri dute. Energia kontsumoa ahalik eta gehien jeistearen helburua lortzeko bidean lehen urratsa ematen ari garela iruditzen zaigu.\nBestalde, argi indarraren prezioaren izugarrizko gorakada eta enpresa […]


Asiako Errugbi Txapelketa - Wikipedia, entziklopedia askea.\n(«Asiako Bost Nazioen txapelketa» orritik birbideratua)\n2008 (Bost Nazioak)\n2015 (Hiru Nazioak)\nJaponiako errugbi selekzioak irabazi ditu txapelketa gehienak.\nAsiako Errugbi Txapelketa (Asian Rugby Championship) Asiako errugbi selekzio onenen artean urtero jokatzen den txapelketa da. 1969an abiatu zen eta hainbat berregituraketa izan ditu historian zehar. Orain arteko final guztietan Japoniako errugbi selekzioa aritu da eta 23 garaipen lortu ditu.\n2.1 Asiako Errugbi Txapelketa (1969-2007)\n2.2 Bost Nazioak (2008-2014)\n2.3 Hiru Nazioak (2015- )\n1969an abiatu zen Asiako Errugbi Txapelketa Taipei, Hong Kong, Japonia, Korea eta Tailandiaren artean Tokion jokatu zena eta Japonia izan zen garailea. 1982 arteko ekitaldi guztiak berak irabazi zituen ondoren. Urte hartan Hego Korea nagusitu zen eta ordutik aurrera bi talde hauek izan ziren txapeldun bakarrak.\n1969 eta 1996 artean maila bakarra izan zen bi multzotan banaturikoa, baina errugbia Asian gora zihoala ikusita bigarren maila bat gehitu zioten 1998an.\n2008an berregituraketa bat izan zen. Lehen mailan bost talde finkatu ziren ea urtero azkenak maila galdu eta bigarren mailakoak hartzen zuen haren tokia. Japoniak irabazi zituen ekitaldi guztiak baina Hong Kong ere indartsu aritu zen.\n2015 urtean berregituraketa berri bat egin da eta maila nagusian hiru talde gelditu dira. Hona hemen egitura berria:\nEkialdean: Txina, Guam eta Indonesia.\nMendebaldean: Iran, Libano eta Jordania.\nHego-erdialdean: India, Pakistan eta Uzbekistan.\nAsiako Errugbi Txapelketa (1969-2007)[aldatu | aldatu iturburu kodea]\n1969 Tokio Japonia Hego Korea Hong Kong\n1970 Bankok Japonia Hego Korea ez\n1972 Hong Kong Japonia Hong Kong Thailandia\n1974 Kolonbo Japonia Sri Lanka Hego Korea\n1976 Tokio Japonia Hego Korea ez\n1978 Kuala Lumpur Japonia Hego Korea Singapur\n1980 Taipei Japonia Hego Korea Hong Kong\n1982 Singapur Hego Korea Japonia Hong Kong\n1984 Fukuoka Japonia Hego Korea Taiwan\n1986 Bankok Hego Korea Japonia Thailandia\n1988 Hong Kong Hego Korea Japonia Hong Kong\n1990 Kolonbo Hego Korea Japonia Hong Kong\n1992 Hong Kong Japonia Hong Kong Hego Korea\n1994 Kuala Lumpur Japonia Hego Korea Hong Kong\n1996 Taipei Japonia Hego Korea Hong Kong\n1998 Singapur Japonia Hego Korea Hong Kong\n2000 Aomori Japonia Hego Korea Taiwan\n2002 Bankok Hego Korea Japonia Hong Kong\n2004 Hong Kong Japonia Hego Korea Hong Kong\n2006-07 Hong Kong\nKolonbo Japonia Hego Korea Hong Kong\nBost Nazioak (2008-2014)[aldatu | aldatu iturburu kodea]\n2008 Japonia Hego Korea Hong Kong Kazakhstan Arabiar Golkoa*\n2009 Japonia Kazakhstan Hego Korea Hong Kong Singapur\n2010 Japonia Kazakhstan Hong Kong Arabiar Golkoa* Hego Korea\n2011 Japonia Hong Kong Arabiar Emirerri Batuak Kazakhstan Sri Lanka\n2012 Japonia Hego Korea Hong Kong Arabiar Emirerri Batuak Kazakhstan\n2013 Japonia Hego Korea Hong Kong Filipinak Arabiar Emirerri Batuak\n2014 Japonia Hong Kong Hego Korea Filipinak Sri Lanka\nArabiar Golkoa errugbi selekzioa Persiar golkoaren inguruan daude herrialde arabiarrek osatzen dute.\nHiru Nazioak (2015- )[aldatu | aldatu iturburu kodea]\n2015 Japonia Hong Kong Hego Korea\n2016 Japonia Hong Kong Hego Korea\n2017 Japonia Hong Kong Hego Korea\nJaponia 25 5 0\nHego Korea 5 15 7\nHong Kong 0 7 15\nThailandia 0 0 2\nTaiwan 0 0 2\nSingapur 0 0 1\nArabiar Emirerri Batuak 0 0 1\nWikimedia Commonsen badira fitxategi gehiago, gai hau dutenak: Asiako Errugbi Txapelketa\nEspainia: Ohorezko maila (giz.) • Ohorezko maila (emak.) • Ohorezko B maila • Lehenengo Nazionala • Euskal Liga (giz., emak.)\nOrriaren azken aldaketa: 18 martxoa 2018, 11:03.


Jarraian, enpresa batek langile bati atzerrira joanaraztean eman beharreko pausoak zehazten dira.\nEman beharreko pausoei buruzko zalantzarik izanez gero, Jarri harremanetan FREMAPekin , esteka honetan sakatuta, edo FREMAP Asistentziaren zenbakira deituta:\nFREMAPi elkartutako enpresak edo langileak TA.300 inprimakia izapidetu behar du Gizarte Segurantzaren Diruzaintza Orokorraren edozein bulegotan.\nEnpresak edo langileak Europako Osasun Txartela eskatu behar du GSIN Gizarte Segurantzako Institutu Nazionalaren arreta eta informaziorako edozein gunetan. Agiria berehala ematen dute, eskatzailea identifikatu orduko.\nFREMAPi elkartutako enpresak edo langileak, lekualdatu aurretik, TA.300 inprimakia izapidetu behar du Gizarte Segurantzaren Diruzaintza Orokorraren edozein bulegotan, bai eta xede herrialdeari dagokion inprimakia ere Gizarte Segurantzaren Diruzaintza Orokorraren aurrean.\nAndorra, Argentina, Australia, Brasil, Cabo Verde, Kanada, Txile, Kolonbia, Korea, Ekuador, AEB, Filipinak, Japon, Maroko, Mexiko, Paraguai, Peru, Dominikar Errepublika, Errusia, Tunisia, Turkia, Ukraina, Uruguai eta Venezuela.\nKontingentiza arruntei dagokien estalduradun aseguru pribatu bat hitzartzen duen enpresari/langileari gomendatzen zaio. Osasun-asistentizaren kostua bere gain hartuko du, Mutuaren aldetik itzulketa aukerarik ez dagoen kasuetan.\nTA.300 Lekualdatutako langileak. Gizarte Segurantzaren lege aplikagarriari buruzko informazio eskaera 253KB\nLekualdatutako langileen inprimakiak -\nherrialdeko kideak EB eta EEE, Suitzarekin edo osasun-laguntzako aldebiko hitzarmenarekin (Andorra, Brasil, Txile, Ekuador, Maroko, Peru eta Tunisia).\nHerrialde horietan lan-istripua izan eta larrialdiko osasun-asistentziaren beharrean den langileak hau egin behar du:\nBaldintza horiek bete baditu, langileak ez du jasotako asistentziarengatik ezer ordaindu beharko. Egin dioten arretarengatiko faktura kudeatzeaz eskudun diren erakundeak arduratuko dira; esaterako, GSIN , Espainiaren kasuan.\nLangileak, zentro publikora helduta, ez du osasun txartela aurkezten: Halakoetan, langileak edo enpresak faktura ordainduko du, eta gero, FREMAPek dirua itzuli ahal izango dio; betiere, bidezko diren agiriak kudeatzaileari aurkeztu ondoren.\nLangileak, zentro pribatu batera helduta, osasun txartela aurkezten du: Kasu horretan, langileak edo enpresak asistentzia zerbitzua ordainduko dute, eta ez dute dirua atzera jasotzeko aukerarik izango. Bizitza arriskuan jartzen deneko larrialdi-kasuak horietatik salbuetsita egongo dira.\nLangileak, zentro pribatu batera helduta, ez du osasun txartela aurkezten: Kasu horretan, langileak edo enpresak asistentzia zerbitzua ordainduko dute, eta ez dute dirua atzera jasotzeko aukerarik izango. Bizitza arriskuan jartzen deneko larrialdi-kasuak horietatik salbuetsita egongo dira.\nAldebiko hitzarmena izanagatik, osasun-asistentzia adostu ez duten herrialdeak (Argentina, Australia, Kanada, Kolonbia, AEB, Filipinak, Japonia, Maroko (Marokoko herritar diren langileak izan ezik) Mexiko, Paraguai, Peru, Dominikar Errepublika, Errusia, Tunisia (Tunisiako herritar diren langileak izan ezik); Turkia; Ukraina, Uruguai eta Venezuela).\nHerrialde horietan laneko istripua izan duen langileak jarraian azaldutakoa egin beharko du larrialdiko osasun-asistentzia behar badu:\nOndoren, osasun-asistentzia jaso duela egiaztatzen duten agiriak aurkeztuta, Mutuari ordaindutakoa itzultzeko eskatu ahal izango dio.\nMutuaren medikuen esku egongo da, betiere, osasun arrazoiengatiko aberriratzea egiteko erabiliko den garraiobidea eta lekualdatzea egiteko unea erabakitzea.\nIstripua izan duen langilearen senitartekoen gastuak (aberriratzean lagunduko diotenenak) barne sartzen al dira?\nEZ. Kasu horietarako, senitartekoari azalduko zaio faktura guztiak gorde behar dituela, gerora tramitatzailearen aurrean aurkezteko. Bidezkoa bada, hark Fremapen prestazio berezien funtsari aurkeztuko dizkio.\nBESTERIK EZEAN, EZ; istripua izan duen langileak gastu guztien faktura gorde beharko du, gerora tramitatzaileari aurkezteko. Edonola ere, Zerbitzuaren arduradunak eta tramitatzaileak kasuan kasuko balorazioa egingo dute, eta asistentzia estaltzea zilegi den edo ez ebatziko dute.\nAberriratzea kudeatzen duen hegazkin-konpainiari berari egokituko zaio hori onartzea edo ez. Oro har, halako zerbitzuetarako erabiltzen diren hegazkinen ezaugarriak direla-eta, ez da gomendagarria senitartekoek istripua izandakoarekin bertan bidaiatzea.\nLangilea medikuaren baja hartuta dagoen arren, aberriratzea justifikatzen duen irizpide medikorik ez badago, zilegi al da osasun arrazoiengatiko aberriratzea egitea?\nLangileak asistentzia atzerrian jaso ahal badu, eta mutuaren medikuak aberriratzea justifikatzen duen arrazoirik ez dagoela uste badu, ez da egingo.


Uztapide ("viejo hori") gazteengana hurbiltzen Sustatu.eus - Teknologia albisteak\n2022-05-15 : 10:16\nGuztia irakurri (bertsoa.eus) »»\nBertsoa @bertsolaritza | 2022-05-12 17:48\nUztapide gazteengana hurbiltzeko lanean, Zestoan. 'Nor da viejo hori' galdetu omen zuen gazte batek Zestoako Udalean Uztapidek duen argazkia seinalatuz. Kultur transmisioaren etena saihesteko helburuz hainbat ekimen bultzatu dituzte udaletik. @Bertsozale labur.eus/xUHnL8pic.twitter.com/Y8G1Ic7Hdr8G1Ic7Hdr">pic.twitter.com/Y8G1Ic7Hdrom/Y8G1Ic7Hdr\nXabier Azkue Ibarbia @xabierazkue | 2022-05-12 19:00\n@bertsolaritza @Bertsozale Felixen ezkerrean dagoen betaurrekoduna ANDONI AIZPURUA zumaiarra da.\nOnintza @Onintza1972 | 2022-05-13 07:26\n@bertsolaritza @Bertsozale Premia ederra dago bai kultur transmisioan....ta hezkuntza hutsegite handia egiten ari dela uste dut arlo horretan .... Ikastoletan, noizko bertako historiaren transmisioa? Akats galanta egiten ari gara\nKarlos Aizpurua Etxarte @aizpuruaetxarte | 2022-05-13 08:09\n@Onintza1972 @bertsolaritza @Bertsozale Areago. I. Retolaza: "Euskal kulturaren transmisioaren etena hain sakona izan da, hezkuntzan ere transmisio lan hori egingo duenak ez duela horretarako gaitasunik. Eta ez da baliabiderik jarri, ez da kontzientziarik#Bertsolaritza8cHDlrvXwC">hikhasi.eus/Albistegia/201…\nOnintza @Onintza1972 | 2022-05-13 08:13\n@aizpuruaetxarte @bertsolaritza @Bertsozale Erabat ados ausnarketa honekin.... baina gehiago esango diat, guraso bezala proposatu dudanean transmisio falta hori, gure kasuan, ikastolen aldetik, erantzuna bai bai, baina....., penagarria...historia ingelese\nBertsoa @bertsolaritza | 2022-05-12 18:08\n'Uztapide plazara' bertso astea Zestoan, datorren astartean hasita: 'Nire Uztapide' liburuaren irrakurraldi musikatua, hitzaldiak eta txapeldunen jaialdia, besteak beste. labur.eus/xUHnL @ZestoakoUdala @Bertsozale @GBertsozale @GipuzkoaKultura pic.twitter.com/KIv5mbz3wFIv5mbz3wF">pic.twitter.com/KIv5mbz3wFIv5mbz3wF">pic.twitter.com/KIv5mbz3wF\nBertsoa @bertsolaritza | 2022-05-12 18:21\n'Uztapide plazara'. Mikel Arregi, Zestoako alkatea: "Uztapide, garai hartan Euskal herri guztian mirestua, ezaguna, kultur erreferentea... eta ohartzen ari ginen belaunaldi berriek, gure nerabeek, ez zutela ezagutzen". labur.eus/xUHnL @ZestoakoUdalarpic.twitter.com/HjrAltR3svjrAltR3sv">pic.twitter.com/HjrAltR3svR3sv">pic.twitter.com/HjrAltR3sv\nBertsoa @bertsolaritza | 2022-05-12 18:25\n'Uztapide plazara' bertso astea Zestoan, datorren asteartean hasita: 'Nire Uztapide' liburuaren irrakurraldi musikatua, hitzaldiak eta txapeldunen jaialdia, besteak beste. labur.eus/xUHnL @ZestoakoUdala @Bertsozale @GBertsozale @GipuzkoaKultura<pic.twitter.com/Xj9GmX0bcDj9GmX0bcD">pic.twitter.com/Xj9GmX0bcDj9GmX0bcD">pic.twitter.com/Xj9GmX0bcD9GmX0bcD">pic.twitter.com/Xj9GmX0bcD\nErein argitaletxea @ereinargi | 2022-05-13 19:00\nUztapide gazteengana hurbiltzen bertsoa.eus/albisteak/8559…\nSustatu Albisteak @Sustatu | 2022-05-15 10:20\nUztapide ("viejo hori") gazteengana hurbiltzen - @bertsolaritza bidez: bertsoa.eus/albisteak/8559… sustatu.eus/1652422589117\nAitor Madrid Zabaleta @aitormadridnaiz | 2022-05-16 11:53\nUztapide gazteengana hurbiltzen bertsoa.eus/albisteak/8559… @bertsolaritza


(Gipuzkoa) "MUSEO DE LA CIENCIA EUREKA! ZIENTZIA MUSEOA". - EuskalOcio\narte, Aventura, cultura, entretenimiento, Espectáculo, Evento, exposición, juego, juegos, museo, museos, naturaleza, sala de exposiciones, taller\n(Gipuzkoa) «MUSEO DE LA CIENCIA EUREKA! ZIENTZIA MUSEOA».\nPublicado por euskalocio on 3 noviembre, 2019 3 noviembre, 2019


"Sorpresa hartu nuen Fraisoron egindako lanaz jabetzean" - Gipuzkoako Hitza\n“Sorpresa hartu nuen Fraisoron egindako lanaz jabetzean”\nZizurkilgo Fraisoro sehaska etxetik 12.000 haur eta 3.500 emakume inguru igaro ziren mende batez. 2011n, Garciak liburu bat idatzi zuen, eta zerbitzu hura nolakoa zen azaldu; orain, berrargitaratu egin du, datu gehiagorekin.\n2021, apirilak 09 Elkarrizketa, gipuzkoa 629\nEva Garciak (Donostia, 1966) 2011n argitaratu zuen Fraisoroko amak, Fraisoroko haurrak ikerketa lana, Manuel Larramendi Kultur Bazkunaren beka bati esker, eta orain gaztelaniaz plazaratu du lana —Mujeres de barro, infancias de cristal—, orduko informazioa zabalduta eta lekukotza gehiago bilduta. 1903tik, Gipuzkoako ume abandonatuak nahiz ama ezkongabeak hartu zituen mende batez Zizurkilgo Fraisoro sehaska etxeak, eta liburuaren hitzaurrean irakurleari azpimarratu nahi izan dio “gizartea bera” izan zela emakume eta haur haiei bizkarra eman ziena, eta erakundeetan aurkitu zutela babesa.\nZer testuingurutan sortu zuen foru aldundiak sehaska etxea?\nGipuzkoan XIX. mende hasieratik probintziako bost barruti judizialetan tornu bat zeukaten umeak modu anonimoan lagatzeko. Erakundearen helburua zen haur horiek lehenbailehen inude baten esku uztea. Gaixotasun kutsakorren eta osasun bermerik ezaren ondorioz, inudeen langintza oso marjinala zen garai hartan, eta, haur abandonatuen heriotza tasa, izugarria.\nXIX. mendearen amaieran, bi egoera batu ziren: diputazioko politikari batzuk medikuak izatea, eta Aurrezki Kutxa Probintziala sortzea eta irabazien zati bat gizarte egitasmoetara bideratzea. Horri esker zabaldu zuten, 1903an, sehaska etxea Zizurkilen. Hasierako egitekoa zen tornuetan eta leku publikoetan abandonatutako haurrei babesa eta mediku arreta ematea. Baina 1913tik aurrera, haurdunaldia ezkutatu nahi zuten ezkongabeei ere harrera egin zieten, erditze seguru, anonimo eta doakoa eskainiz, eta haurra erakundean berme jakin batzuen pean uzteko aukera emanez.\n12.000 haur eta 3.500 ama inguru pasatu ziren etxe hartatik.\nBai, kopuru handiak dira biak. Haur horietako asko Gipuzkoako familietan kokatu ziren. Mende hasieran, inudeen etxeetan. 1950az geroztik, fabrikako ama-esnearen (edo esne maternizatua-ren) emaitza onei esker, haur horiek seme-alabarik gabeko ezkontideei esleitu zizkieten. 1932an diru laguntzak ezarri zituzten beren haurra atxiki nahi zuten amentzat, eta, pixkanaka, gero eta gehiago izan ziren erakundea [Fraisoro] amarekin utzi zuten haurrak; %50,36. Erakundearen egitura eta lan egiteko prozedurak aztertzen ditu liburuak, eta haur eta ama haiek pasatutako hainbat egoera ere jasotzen ditu, testigantzen bidez.\nLiburuan gizon bat nabarmendu duzu: Andres Izaskun. Zergatik?\nIstorio bitxia eta hunkigarria da. Espositoen arloko —edo tornuetako— ikuskaria izan zen, eta kontsultatu nituen espedienteak haren oharrez josita daude; gizatasun handiz idatzi zituen. Haren familia elkarrizketatu nuenean, ia kasualitatez jakin nuen Fraisoron abandonatutako haurretako bat izan zela. Gerraostean, bera bezalakoen alde lan egitea erabaki zuen. Liburuan oso agerian geratzen da nolako lana egin zuen haurren eta amen alde. Testigantzek hala baieztatzen dute. Patuak ukatu ziona, besteei errazten saiatu zen.\nMujeres de barro, infancias de cristal lanak baditu berrikuntzak aurreko argitalpenaren aldean.\nHamar urteotan sehaska etxearekin lotura izan duen hainbat pertsona jarri da nirekin harremanetan; horietako batzuek testigantza eman zidaten, argitaratzeko. Beste batzuk beren jatorri biologikoaren bila ari ziren. Gai hori modu sakonagoan agertzen da azken kapituluan: Adopzioa, eta haurrak duen eskubidea jatorri biologikoa jakiteko; ikuspegi soziala eta legezkoa, bilaketa prozesuan izaten diren zailtasunak, haurra adopzioan eman zuten emakumeekiko begirada etikoa, eta, batez ere, horrelako prozesu bat abiarazteko beharrezkoa den laguntza profesionala.\nZer ondorio atera duzu Fraisorori buruz?\nUste dut garai hartan zegoen psikologiaren ezagutzarekin eta zeuzkaten baliabideekin saiatu zirela gai korapilatsu hau ahalik eta ondoen kudeatzen. Ezin dugu ahaztu gizarteak eta askotan familiak berak marjinatzen zuela ama ezkongabea, maiz baita bere haurra abandonatzera ere behartuz; etxera itzuli nahi bazuen, behintzat. Autokritika zintzoa ere egin behar dugu denok; estigma horrek gaia sekretupean eramatera bultzatzen zuen.\nEgun, sekretu horrek susmo txarrak eragiten dizkie hainbati. 2011n haur lapurtuen gaia agertu zenetik, jatorri biologikoa jakiteko eskaera asko egin dizkiete administrazioei. Gipuzkoan, tornuko haurren kolektiboak du arrakasta izateko aukera gehien, funtzionarioak gogotik ahalegindu baitziren amen identifikazio datuak gorde eta familia biologikoarekin izandako kontaktuak espedienteetan erregistratzen. Beste administrazio batzuek kudeatutako adopzioetan asko dago jakiteko oraindik. Aurreiritzi asko dago mojez edo erakundeez, neuk ere banituen, baina sorpresa hartu nuen Fraisoron eginiko lanaz jabetzean.


262.000 ikus entzulek jarraitu zuten 'Asesinato en Pont L'Eveque' filma\nPublikatuta: 2021/01/25 13:32 (UTC+1) Azken eguneratzea: 2021/01/25 14:00 (UTC+1)\nUrtarrilaren 22ko "En Jake" saioa bere ordu-tartean nagusi izan zen % 20,1eko audientzia-zatiarekin.\n'Asesinato en Pont L'Evêque' filmeko irudi bat, EITB Mediaren bideo batetik ateratakoa\nAsteburuan ETB2 katean eskaintzen diren intriga eta suspensezko pelikulek oso harrera ona izan zuten. Igande arratsaldean, esaterako, Asesinato en Pont L'Evêque (Meurtres à Pont-L'Évêque, 2020) filma bere ordu-tartean nagusi izan zen % 10,2ko audientzia-zatiarekin. Halaber, 262.000 ikus-entzuleko audientzia metatua izan zuen, Euskadin eta eragin eremuan.\nBestalde, larunbatean ikusgai izan zen Asesinato en Aquitania ere bere ordu-tartean nagusi izan zen % 13,2ko audientzia-zatiarekin, eta 310.000 ikus-entzulek jarraitu zuten pelikula emisioko uneren batean.\nHorrez gain, Xabier Lapitzek gidatzen duen "En Jake" saioa bere ordu-tartean nagusi izan zen ostiralean, urtarrilaren 22an. % 20,1eko audientzia-zatia bereganatu, eta 235.000 ikus-entzuleko audientzia metatua lortu zuen Euskadin eta eragin eremuan.


« MUNDU MUNDUAN (1956) NERONEK TIRAKO NIZKIN (1964) »\nSarrionandia poeta eta saiolari bada ere, irakurle arrakastarik handiena prosa arloan izan du, kritikaren nahiz irakurlegoaren onespenaz. Bestalde, Joan Mari Torrealdaik egindako inkestek euskal idazlerik estimatuenen artean kokatzen dute eta bere obrak “obrarik hoberenak” sailen artean agertzen dira.\nLiburu hauetako narrazioak solteak dira, elkarrekin loturarik gabeak, baina ez da beste gabeko gehikuntza formula hutsez eginiko egitura, berariazkoa baizik. Liburu hauen egiturari eta bere ipuingintzari buruzko “azalpenak” Ifarraldeko orduak liburuaren azken narrazioan eman zituen zeharka, ordura arte euskal kritikoek bere liburuez esanikoak ironikoki aipatuz: “hamar narrazio ezberdinez osatzen da. Duela guti euskal kritiko batek izkiriatu du ipuin liburuei gai eta egitura batasuna eskatu behar zaiela, aurreiritzi absurdua ezarriaz. Martin Lezetak libururako narrazio gaiz eta egituraz apropos desberdinak moldatu zituelarik ipuinen batasuna bere idazkerak eta, modurik definitiboenean, irakurketak eginen zutela ondo zekien”(114 or.)\nOndoren, egitura horren errekurtsibitatearen aipamena egiten du joko Borges-tar bat eginez: autore apokrifo baten, Martin Lezetaren “Oroimena eta desioa” izeneko testuan, autore apokrifoaren obra apokrifo baten aipamen luzea egiten da, datu piloa ematen du inoiz izan ez den autore honi buruz, sinesgarria egiteraino. Liburu horren aipamena egiterakoan, kritikatu eta baloratu egiten du egilearen eginahala eta fruituaren arteko harremana. Sarrionandiak inoiz idaztea sinesgarri litzatekeen testuak dira berez, tankeraz, aipatzen dituen autoreengatik, erabiltzen dituen gaien taxuarengatik, baina ez dira idatziak dituen liburu horretakoen aipamen zuzentzat jo behar. Zehaztasunak, izenburu eta data zertzeladak emanez, sinesgarria den testuinguru literario bat sortu nahi du. Dena joko bat da, ordea, azken narrazio horretaraino iristeko. Hor dator Sarrionandiaren benetako kontrazeinua joko horretan guztian: Egileak bere desioak bultzaturik idazten omen du eta “desiraren hutsunea” oroimenaz estaltzen saiatzen da, “baina zuloa, zuritasuna, eskasia, zuloa, literaturak bete dezakeena baino arras zabalagoa eta sakonagoa da. Orduan ia dena erraustu, erori eta galdu egiten da. Adierazgarria da, horretaz, Martin Lezetaren Oroimena eta desira liburuko azken narrazioa hamar ipuineko beste liburu baten komentarioa delarik, aipatzen den azken ipuina bera ere hamar narraziodun beste liburu baten erreseina izatea…”(Ifarraldeko orduak, 116-117or.)\nEsan bezala liburuaren egitura hamar narraziok osatzen dute, luzera, taxuera eta gai ezberdinekoak dira. Amaieran, Sarrionandiak berak erantsiriko oharrak ikus daitezke, berak dioen moduan “irakurlearentzat erreferentzia literarioen azalpen gisa” erantsiak. Azkenik, aldiz, Bernardo Atxagak POTT bandaren kide ziren garaietako idazle lagunen arteko konplizitatea agertu alde Jean Baptiste Hargous ipuinaz ixten du liburua azken orrialdean liburuaren irakurkera bat ere proposatzen duelarik.\nKritikoek liburu honetako narrazioen gaien alderdi nabarmenak aipatu dituzte: fantasiarako eta iraganaldiko legendetarako zaletasun hori. Besteak beste Iñigo Kaminok (“Joseba Sarrionandia. Narrazioak“, Argia, 1984-I-14, 4 or) zera dio: “Josebak bere ipuinetan aldi iraganetara labaintzeko joera dauka, () Baditu lehen aldian kokatutako ipuin horietan giro zahar preziosistak, mundu geldo fantastikoa (aspaldiko ipuinetako marfilezko objektuak, neska ederrak, petrikilo misteriotsuak, agure jakintsuak…)” Beraz hona hemen zalantzarik gabe Sarrionandiaren ipuinen artean erakargarriena gertatu den ipuin mota.\nBestelakoen artean, aldiz, hots literaturaz eta idazleaz diharduen “Itzalarekin solasean” azpimarratu izan da autorearen ideia literario nagusien adierazpentzat. Aingeru Epaltzak (1994) idazlearen manifestua dela dio, Kandelako kritikoak (1985) ipuin horretan aurkitzen dela autorearen tematika ezberdin, bariatu, fantastiko eta zenbaitetan harrigarriaren funtsa. Bereziki aipatu beharrekoa da, beraz, “Itzalarekin solasean” kritikoen iritziz, idazleak bere ofizioaz eta bere poetikaz eginiko hausnarketa delarik. 1983ko Sarrionandia idazleari ez zaio errealitatea bera aditzera ematea helburu interesgarria iruditzen, ez eta guztiz ederra edo dramatikoa bada ere. Kazetariek eta fotografoek eman lezakete errealitate objektiboaren berri idazle artisauak baino hobeto (85-86 or.). Ez da hori idazlearen jomuga, idazleak “gauzen bihotzetara hurbildu” nahi du: “Ene asmoak haruntzagokoak dira, halako egoera baten testimonioa ematea, misterio eta posibilitateen eremuetara sartzea, euskal lengoaia urri hau adierazbide egitea, gauzen abardura poetiko ezkutuak azaltzen entseiatzea, eta honelakoak. (42 or.)\nBerriro entzuten da hor Lauaxetaren boza offean bezala, “Izuen gordelekuetan barrena” liburuko hitzaurrearen oihartzuna balitz legez, hizkuntzaren beraren zerbitzutan adina ari baita, errealitatearen mugetan bilaketan eta sorkuntza literarioaren zerbitzutan: “Ludi onen bestaldez loratzen diran landaraen usañak goxalde bakotxak dakarkidaz.Auxe da neure sakona! Bestiak entzuten ezdaben egal-otsa neure gelara yatort eta barneko zugatz onettatik txorijak aidatu ziranarren, abar dardarea ezta amattu. Neurez betirarte ixilduko nintzan, barruko ixurpen oneintzat ezpaitago azal ederrik. Euzkeraz batez-be! Erabillijak. ixan diran izkuntzak bost jarrai-bide erakutsi dagiskegubez, baña ele onen iruliak gerau gara” (Olerkiak, Erein, 119 or.)\nOmenaldia Borges-entzat eta izpiritua Lauaxetarena badira, Fernando Pessoa, Konstantino Kavafis, Marcel Schow eta bestelako autoreen obretatik harturiko gaiak aurkitzen dira Sarrionandiaren narrazioetan. Partaide izan zen POTT bandan, Bernardo Atxaga, Manu Erzilla, Josemari Iturralde edo Jon Juaristirekin batean izandako hiru urteko bizikizun literarioaren ondarea du hori. Horregatik, liburuaren epilogoan Bernardo Atxagak idatziriko ipuinean Marcel Schowren La cruzada de los niños liburuaren oihartzunak sumatzen dira, eta, nolabait esatearren, lagunari eginiko begi-keinua bezala da epilogo hori, Sarrionandiaren liburuko “Durango heresia”ri, liburua ixten duen narrazioari, kontrapuntua ematera datorrena.\nGehienbat ipuin fantastiko fatal erakargarriez osaturiko liburua dugu Narrazioak: Arthur erregearen istorioak, edo Coleridgeren “Marinel zaharraren balada”ren bertsioa, edo Herman Melvilleren Las Encantadas narrazioaren oihartzunak jasotzen dira liburuko ipuinetan. Hor dago, era berean, “Mezurik gabeko eriotza”, William Faulknerren The sound and the Fury nobelaren oihartzunez beteriko aztikeria ipuin bat ere, Martintxo, atzeratua den haur hazi baten ikuspuntutik kontaturiko narrazio bat.\nGai arturikoak Narrazioak liburuaren hurrengo ipuin-bildumetan ere agertzen dira, eta liburu honetan tematika ezagunaren eta protagonista literario legendario horien inguruko gertaerak testuinguru gisa erabiltzen ditu une eta egoera partikularrak aurkezteko. Poesiaz hitz egiterakoan aipatu dugun metaliteraturaren erabileraren adibiderik egokiena bilakatzen dira, ez baitu egileak gai arturikoen bertsioak eginez giro heroikoak berreraikitzeko asmorik, berez aurkako zentzuan erabilita daude. Jose Luis Mendozak (Pamiela “En el principio fue el mito”,9.or.) narrazio arturiko hauen erabileraz idatzi zuen moduan: “la literatura novelesca ha creado un espejismo fascinante y su nostálgica atracción viene doblada por su irrealidad.” Sarrionandiarentzat aldiz, mundu herokiko eta legendario hori nostalgia, desesperantza ororen marko egoki bihurtzen da, iraganaren edo erreferentzia heroikoen ezinezkotasuna azpimarratzeko erabil baitezake eta amaieren fataltasun ezaguna eta aldatu ezina nabarmenago egiten dutenez.\nAtabala eta euria (Elkar, Donostia 1986). Hamar ipuin dira aurreko liburua bezala liburu honetan jasotakoak, eta amaieran “post scriptum” gisako ohartxo literarioez horniturik argitaratzen du. Kritiko gehienen iritziz liburu hau Narrazioak liburuaren jarraipena da, egiturari, estiloari nahiz tematikari dagokionez.\nNarrazioak liburuko kontalariek gehienetan hirugarren pertsonan hitz egiten dute, eta narratzailea ipuinetik at dago. Gutxiago dira lehen eta hirugarren pertsona nahasirik erabiltzen dituztenak, narratzailea ipuinaren barruan sartzen delarik, “Sonbreilu baten historia”an bezala. Halere ipuinetako batzuk lehen pertsonan idatzirik daude: kontalaria ipuinaren barruan dago, hala nola esate baterako, “Mezurik gabeko eriotza”n Martintxoren istorioa kontatzeko.\nNarrazioak ipuinetan kontaketa bera da nagusitzen dena, eta prosa poetikotik hurbil dabil kasu askotan, hain zuzen ere, oso harira eta ongi lotua datozen konparazioak eransten dituelarik. Era berean liburuan erregistro barietatea sumatzen da, autoreak aitortua baitu liburu honetan duen helburuetako bat euskarari literaturan bide berriak ibiltzen laguntzea duela. Teknika narratiboak ipuin bakoitzari egokiturikoak dira: zenbaitetan elkarrizketa zuzenaz baliatzen da (“Itzalarekin jolasean” bezala) edo kontaketa hutsari lotzen zaio (“Arima naufrago bakartiak”en kasuan bezala) edo eskema paraleloak saiatzen ditu (“Estazioko begiradak” ipuinean). Sarrionandia maisu da deskripzioetan eta horretatik datorkio ipuinetako giroak sortzeko gaitasun aparta. Kontaketa da nagusi baina egoera bat azaltzeko, eta ez zer gertatuko den suspentsea sortzeko. Leku eta denbora ardatzen tratamenduari dagokionez, ipuinotan iraganera jotzen du, baina ez historiako iraganera, iragan fantastikora baizik, zehaztugabea, legendazkoa. Halere leku izen konkretuak eta zehatzak ere ageri dira legendazkoekin ahaztuta, kontrastean kokatuak. Egilearen geografia pertsonalari hurbilen zaizkionak dira aipatzen dituen toki horiek, esate baterako, gai arturikoa duten ipuinetako bitan Durango eta Mugarra mendiko oinetan kokaturiko toki zehatzak aipatzen dira.\nDenboraren tratamenduari dagokionez, gehienetan lineala da gehienbat ipuinetan, ipuinak hasieratik amaierara denbora lerro jarraituan doaz. Bakanak dira amaieratik hasten direnak “Sonbreilu baten historia” bezalakoak. Gainerakoan, denboraren zehazgabetasun edo atenporaltasun hori gehiago azpimarratzeko asmoz edo, anakronismoak sarrarazten ditu “Ginebra erregina erbestean” deritzan ipuinean bezala. Izan ere, egileak harridura eragingo duten anakronia eta atopia horien bidez beti erne eduki nahi baitu irakurlea bere ipuinetako errealitatea ez dela “historikoa” ohartarazteko. Horregatik kontakizun arturikoetako pertsonaiak (“Amorante ausarta in Ifar aldeko orduak) Durangon kokatzen dira: Merzlin, Arturo… Erdi Aroko azokak eta jarraian autopistak eta hotelak aipatzen dira narrazio berean. Merzlin magoak tesi bat du idatzia “The city as an artifact” izenekoa eta Chicagon 5891 urtean defendatua… Egileak legendetako, oraingo eta etorkizuneko errealitatea aldi bereko egiten ditu, baina horregatik beragatik pertsonaien askatasuna mugatua da, iraganaldia eta legendetako gertakariak bezala erremediorik gabeko fatalitatearen menpe baitaude.\nNarraziogintza honen bilakaeran Aitzpea Azkorbebeitiaren iritziz, lehenengo narrazio liburutik aipaturiko beste bietarako aldaeran leku denboren koordenadei dagokienez egileak determinazio gehiagorantz eta errealitaterantz egin du: “Badirudi, beraz, orain arteko indeterminazio joera aldatu egin dela, lekutasunari dagokionez bederen. Aieru honek bat egingo luke, honela, Sarrionandiaren narrazio-bildumetan narrazio fantasiatsu eta irrealetatik errealagoetarako garapena gertatu delako Kirmen Uriberen hipotesiarekin” (46 or.).Edorta Jimenezek (1989, 8-9) eta Iñaki Aldekoak Sarrionandiaren narrazioek hasiera hasieratik izan dituen ezaugarriei loturik jarraitzen dutela ondorioztatzen dute (A. Azkorbebeitia 65 or.) eta hiru ardatzetan finkatzen dituzte prosa horren ezaugarriak: metaliteraturaren praktika, poesiatik oso hurbil dagoen prosa-hizkera eta hirugarrenik, istorioak ez denboran ez lekuan (kronotopo indeterminatuan, beste hitzetan) kokatzeko joera.\nSarrionandiaren literaturaz hitz egiterakoan “metaliteratura” da kritiko guztien ahotan entzuten dena. Alegia Sarrionandiaren ipuinak idazle edo tradizio batetik datozen argumentuez, pertsonaiaz eta egoerez baliatzen dira ahots propio batez “bestelako” errealitate edo egoera baten lekukotza emateko.Sarrionandia bere liburuetan jasotzen dituen autoreen pertsonaien eta gaien bidez mintzatzen da, ez da joko erudito alfer bat metaliteratura hori, bere narrazioei sakontasuna, oihartzun eta iradokizunak eransteko polifonia baten erabilera baino. Beste obra horien oihartzunek, mezuaren aldetik nahiz estetikaren aldetik konplexutasun eta matizazio gehiago sumarazteko eta iragartzeko aukera eskaintzen diote autoreari bere lanak moldatzerakoan.\nAIZKORBEBEITIA, A. (1998): Joseba Sarrionandia: Irakurketa proposamen bat. Labayru Ikastegia-Amorebieta Udala. Bilbo.\nEPALTZA, A. (1994): “Narrazioak”. Hegats. 8. 19-26 or.\nKANDELA (1984): Euskal Letren dantza 1983. Hordago. Donostoa.\nKORTAZAR, J. (1982): “Gaurko narratiba eta euskal literatura”. Jakin. 25. 86-93 or.\nKORTAZAR, J. (1984): Reduccions. 22. 94-95 or.\nMENDOZA, J.L. (1985): “En el principio fué el mito”. Pamiela. 10. 8 or.\nOTAEGI, L. (2000): Joseba Sarrionandia. Marinel zaharraren kantua. Labayru. Bilbo.\nTORREALDAI, J. M. (1997): Euskal kultura gaur. Liburuen mundua. Jakin. Oinati.\nURIBE, K., (1998): “Asalto a los cielos: Estética y escritura en la poesía de Atxaga y Sarrionandia” in Insula. 623.\nXX. (1984): “Joseba Sarrionandia. Narrazioak”. Argia.1984-I-14, 4 or.\nXX (1989): “Narrazioak”. Susa. 23-24. 8-9 or.


Ezagutu Elbira Zipitria andereñoaren ibilbidea, gaur, bere urteurrenean - Ahotsak.eus\nmai. 28, 2019, 10:46 a.m.\nElbira Zipitriaren urtemuga da gaur. Aukera polita izan daiteke haren ibilbidea ezagutzeko. "Elbira Zipitriaren Ibilbidea" prestatu dugu eta erabilgarri dago sarean. Orain ikus-entzunezkoa gertatzen ari gara, Ahotsak.eus proiektuko testigantzekin.\nGaurko egunez jaio zen Elbira Zipitria euskaltzalea, duela 113 urte. 1906an, Zumaian. Donostian hil zen, bertan ibili baitzen andereño lanetan. Gerraurrean hasi zen euskaraz irakasten, Muñoaren ikastetxean, eta gerraostean ikastola klandestinoa ipini zuen etxean, Fermin Calbeton kalean. Oso andereño ezaguna izan zen, aitzindaria. Metodologia xume baina berritzailea zerabilen Zipitriak, eta andereño mordoa prestatu zituen: ikastola klandestinoen sarea antolatu zuen. Ahotsak.eus proiektuan jasotako testigantzak oinarri hartuta, Badihardugu elkartean hainbat lanketa ari gara egiten Zipitriaren jarduna ezagutarazteko.\nMartxoan "Elbira Zipitriaren Ibilbidea" aurkeztu genuen, Donostiako Emakumeen Etxean. Hementxe dago, interesa duen ororen eskura: Zipitriaren ibilbidea. Donostiako parte zaharrean zehar sei geldigune proposatzen dituen ibilbidea da, testuz, argazkiz eta bideoz osatua. Zipitriari eta beste andereño batzuei buruzko informazio interesgarria ematen du. Donostiako Ahots Morea proiekturako egindako lana da, Donostiako Udaleko Berdintasun Sailaren laguntzaz.\nOrain, ikus-entzunezko bat gertatzen ari gara, Zipitriari buruz, hura gertutik ezagutu zuten lekukoen testigantzekin. Hona hemen aurrerapen txiki bat:\nEIMA 2.0. proiekturako prestatu genuen "Gerraosteko ikastola klandestinoak" bideoan ere aipatzen dute Elbira, nola ez:\nZorionak, Elbira! Ez zaitugu ahaztu.


tumblr_oakla4rnMS1vz8wnzo1_500 | Janet Levine - Sharing Expertise that Enrich Your Life\njlevinegrp @GayleLeslie7 @JulieZebrak @notcapnamerica @KamalaHarris Yes she does, more TV time\njlevinegrp Just can’t bear any more of this https://t.co/d6WZVGsqol\njlevinegrp Flabbergasted https://t.co/Ur6lj8qOGg\njlevinegrp @CheriseWolas Another one for you ..on 11/12 read my review in the New York Journal of Books, of The Parisians by D… https://t.co/7VYBtbdMXC\njlevinegrp @CheriseWolas I’m curious, what are you reading?\njlevinegrp RT @GayleLeslie7 : The Coverage on Kamala’s After School Plan Is A Mirror To The Whole Primary by @Sludgeycourt https://t.co/hQKX1ObY49\njlevinegrp Excellent summary of what's happening, and well worth the read. The world has to come together on this. Dump tRump… https://t.co/o86nP7gCFI\nCategories Select CategoryapartheidashramAustraliaBiographyChildrencollegeConflagrationcosmologycreativityDarjeelingE-modelElection 2016familyfictiongardengardeninggay and lesbianGeneration Ehigh schoolHillaryhistorical fictionhuman rightsLeela’s Giftliterary agentLiteraturemeditation reconciliationMemoirmind structuremysterynon-fictionParentingPost-partum DepressionsagaSharpeville massacreSouth Africateaching talesthrillertrust issuesUncategorizedUruguayyogayoung adults


Euskal Herriko Bote Luzea txapelketako finalerdiak atzeratu dira | EHK\nAsteburu honetarako programatuak zeuden 2020ko Euskal Herriko Bote Luzeko txapelketako finalerdiak bertan behera geratu dira eguraldia dela eta\nAurreko asteburuan jokatua zen (2020-09-20) ligaxkako hirugarren eta azken jardunaldia, honako emaitzekin:\n– Bizkaia Bat 9 – Senpere Bi 0\n– Gipuzkoa Bat 4 – Amikuze 5\n– Bizkaia Bi 6 – Senpere Bat 5\nLehendabiziko jardunaldian aldiz, irailaren 5ean jokatutakoa, honako emaitzak eman ziren: Bizkaia Bat 7 / Gipuzkoa Bat 4, Senpere Bi 2 / Amikutze 9 eta Senpere Bat 6 / Itxasuarrak 4.\nIrailaren 12an, Saran jokatu zen bigarren jardunaldia hurrengo emaitzekin: Gipuzkoa Bat 9 / Senpere Bi 2, Iparralde (Itxasu) 2 / Bizkaia Bi 9 eta Iparralde (Amikuze) 4 / Bizkaia Bat 8\nGauzak horrela, Bizkaiko eta Iparraldeko taldeak sailkatu ziren finalerdietarako: Bizkaia 1 eta Iparralde-Senpere 1 batetik, eta Bizkaia 2 eta Iparralde-Amikuze bestetik.\nAurtengo txapelketako ezusteko nagusiena Gipuzkoaren porrota izan da, izan ere, bere multzoan hirugarren sailkatu da, eta ez du lortu finalerdietara pasatzea.\nTxapelketaren edizio guztietan iritsi da Gipuzkoa finalera (bosgarren edizioa da aurtengoa), baina ez du txapelik janzterik lortu: lehendabizikoan Lapurdi 1ek irabazi zion, eta bigarrengoan, hirugarrengoan eta laugarrengoan Bizkaia nagusitu zen. Bosgarren edizio honetan ere ezin izango du txapela etxera eraman, bere multzoan hirugarren sailkatu da, eta lehendabiziko bientzat baitziren finalerdietara pasatzeko txartelak.\nFinalerdiak asteburu honetan ziren jokatzekoak Berrizen, baina lehen aipatu bezala eguraldiaren kaxkartzearen ondorioz, momentuz bertan behera geratu dira.


Erandio-Astrabuduak ez du ahazten / Erandio-Astrabudua no olvida | Borroka Garaia da!\nErandio-Astrabuduak ez du ahazten / Erandio-Astrabudua no olvida\nPosted by kolaborazioak 06/11/2018\nOroimenezko ekitaldia / Acto de memoria\nAzaroak 11 de noviembre\nErandio (Uribe Kosta * Bizkaia)\nAnton Fernández eta Josu Murueta beti gogoan\nEn el año 1968, un año antes de la muerte de Anton F. y Josu M., el índice de cáncer de garganta en el Gran Bilbao era el más alto de todo el Estado. Se trató de una verdadera lucha por respirar, una lucha por vivir.\nAnton Fernandez eta Josu Murueta gogoan; polizia frankistak hil eta 49 urte geroago Erandion\n1969/10/30 Hace 49 años muere tiroteado por la Policía en Erandio, en una protesta contra la contaminación, Jesús María Murueta Moratilla\n1969/10/30 Gaur duela 49 urte Jesus Maria Murueta Moratilla tiroz hil zuen Polizia Armadak Erandion, kutsaduraren aurkako protesta batean\n1969/11/12 Hace 49 años muere en el hospital Antón Fernández. 15 días antes fue herido de bala por la Policía en una protesta en Erandio\n1969/11/12 Gaur duela 49 urte hil zen ospitalean Anton Fernandez. 15 egun lehenago Poliziak tiroz zauritu zuen manifestazio batean Erandion\n– 3 de septiembre de 1969: Una nube de humo en Altzaga y Astrabudua\n– 6 de octubre de 1969: Una nueva manifestación y primeros heridos\n– 28 y 29 de octubre: Antón Fernández herido (28 de octubre) muere (12 de noviembre) y Josu Murueta (29 de octubre)\nOne thought on “Erandio-Astrabuduak ez du ahazten / Erandio-Astrabudua no olvida”\nLagun bat -k dio:\nHace unos meses una persona de Altzaga me contó que el asesinato de Murueta fue una ejecución. Un grupo de la policia armada estaba en Tartanga, cerca del cruce de las antiguas vías. Pararon los trenes con pañuelos, y pasaron. Se llevaron a Josu, uno pidió la pistola, y como un pelotón, lo ejecutan. Quien me contó la historia era profesor en un centro de Altzaga, y me ilustró con detalles de aquellos días y del mismo día.\n← Bilbo normaltasunera bueltatu da\n#ResistAltsasu Campanadas de dignidad →


Article No.: 2548-071 E-214-101\nOrder No.: 2CKA001724A4417


Joxe Mendizabalen 'Txoria txori' - Irura - Tolosaldeko ataria\nJoxe Mendizabalen 'Txoria txori'\nTolosaldeko Ataria 2020-04-23 12:39\nEgun hauetan hainbat bertsio entzun dira etxeko balkoi eta leihoetatik. Joxe Mendizabalek bere eskaini nahi izan du bideo honetan.\n"2020ko udaberria. Euskal Herriko kale gehienetan egunero, arratsaldeko 20:00etan, Mikel Laboaren Txoria txori kantuaren hainbat eta hainbat bertsio entzuten dira. Ez zen erraza zerbait gehituko zuen beste bertsio bat egitea, baina konfinatuta pasatzen ari garen ordu eta egun luzeak ahalegina egiteko aukera eman didate".


2022 – MARTXOAK 25 // ZAHARA – Sala Totem Aretoa\nArtista errepidera itzuli da bere azken albuma, «Puta», defendatzera. Erredentzio pertsonaleko istorio hori benetako maisulantzat hartzen hasi da, eta haren bidez Zaharak bere ni berpiztua aurkezten digu.\nZahara: «Martxoan bost data berri ditugu, beste formatu batean. Bost kontzertu hauek gauza bakarra izatea nahi izan dut, eta errepertorio berri bat eta eszenaratze ezberdin bat asmatu dugu, bost topaketa hauetan bakarrik gertatuko dena. Oraindik ez dut askorik argitu nahi, baina izerdi, bateria eta telebista asko egongo direla bakarrik esan diezazueket, eta xehetasunez ikusi ahal izango duzue nolako harreman polita dugun makinekin eta zuekin sakonera jaisteko irrikan nagoela».\nSarrera aurretik: 20€ + Gastuak\nSarrera bertan: 25€


Zabalortuko baratzetan aurtengo lehen uztak jaso dira | Asociación de Vecinos Zabalgana Batuz Auzo Elkartea\nZabalortuko baratzetan aurtengo lehen uztak jaso dira\nBeste behin ere, eta bigarren urtez, Zabalortuko baratz ekologikoak hasi dira beren aurtengo fruituak ematen, eta jendea hasi da uztak jasotzen dagoeneko. Ortu gehienak barazkiz ginezka daude: tomateak, piperrak, kuiak eta kuiatxuak, lekak, patatak, kipulak…\nZoragarria da ikustea nola jartzen diren auzoko baratzak uda partean eta, batez ere, zein giro polita egoten den erabiltzaileen artean. Urte bat pasata auzoak kudeaketa jaso zuenetik, argi geratu da ortu ekologiko batzuen autogestioa egingarria zela, eta auzokideok batzen eta lanean jartzen garenean edozer helburu posiblea dela.


EUSKARALDIA-ko Aktibazio Saioa Santurtzin\nCategoría: Zer non\nCreado: 02 March 2018\nAtzo EUSKARALDIA-ko Aktibazio Saioa egin genuen Santurtzin, Kike Amonarrizek gidatua. Laurogei bat lagun bertaratu ginen. Hauetatik ia berrogeik konpromisoa hartu genuen datozen bi Aktibazio Saioetan parte hartzeko. Arrakasta handia, beraz.\nSaio hauetako lehenengoa martxoaren 6an izango da, arratsaldeko 7etan Kresala aretoan (Barandiaran 12), eta han hasiko gara ekimen eder hau gure herrian gauzatzeko plana zehazten.Bigarren saioa martxoaren 21ean izango da Casa Torre Jauregian, ordu berean.\nSaiootan parte hartzera gonbidatuta zaude, noski. Horretarako, jar zaitez harremanetan ekimeneko arduradunekin: 94 461 02 15 (Udal Euskaltegia) edo 94 493 80 71 (AEK).\nHitz gakoak: euskaraldia euskaraz praktikatu


Etxeko ospitalizazio - Wikipedia, entziklopedia askea.\n(«Etxeko ospitalizazioa» orritik birbideratua)\nEtxeko ospitalizazioa osasun sistemaren baliabide bat da, ohiko ospitale eredu klasikoaren alternatiba hain zuzen ere. Funtsean, mediku eta erizainek osatutako taldeek gaixoa etxean bertan atenditzea datza zerbitzuak.\nXX. mendearen erdialdean martxan ipini ziren lehenengo ekimenak abiatu zituzten New Yorken (1947, Montefiore ospitalean) eta Parisen (1951, Tenon ospitalea). Britainia Handia, Kanada, Suedia eta Alemanian garai hartan ere hasi ziren ildo honetan bertan.\nEuskal Herrian bestela Baionakoa da lehendabiziko esperientzia (1961), eta EAEko sare publikoaren barruan dagoen zerbitzua da 1983tik, Gurutzetako Ospitalea aitzindaria izanik, baina gaur egun Osakidetzako ospitale guztietan eskuragarri dago.\n3 Arlo asistentziala\nPazienteari bere etxean ematen zaizkion tratamendu eta asistentzia zainketen multzoa da, eta berauen konplexutasuna, intentsitatea eta iraupena paziente horrek ospitale konbentzional batean hartuko lituzkeen antzekoa da.\nOspitalearen zerbitzu bat gehiago da, ia baliabide diagnostiko eta terapeutiko guztiekin.\nEuren osasun arreta gaixoaren etxean eskaintzen duten mediku eta erizainek eratuta dago, ospitale barruko egonaldia ebitatuz edo laburtuz. Profesionalek ibilgailu ofizialak erabiltzen dituzte sistema publikoan.\nZerbitzuaren atentzioa unean unekoa da, prozesua egonkortu arte edo ospitaleratzea eragin zuen arrazoia konpondu arte.\nHelburuen artean ez dago Familiako medikuntza edo Lehen Mailako atentzioa ordezkatzea.\nProzesua hasten da edozein arlotako mediku batek gaixo baten balorazioa eskatzen duenean, hala ospitale barrutik nola lehen mailako atentziotik. Baldintza nagusien artean gaixoak eta haren senideek ados egotea eta euren etxeak gutxieneko ezaugarriak edukitzea.\nHiru dira esparru nagusiak atenditutako gaixotasun multzoei dagokienez: Alde batetik esparru medikoa, bertan hala eritasun kronikoak nola prozesu akutuak (gaixotasun infekziosoak batez ere), eta sarritan alde biak batera. Beste alde batetik arlo kirurgikoa dago, ebakuntzaren osteko prozesuak alegia, maiz sendaketa apur bat espezializatuak eskatzen dituztenak edota antibiotikoak eta bestelako tratamendu medikoak ere bai. Azkenik, hirugarren arlo handia medikuntza paliatiboarena izango zen, beti ere etxean emandakoa.\n(Gaztelaniaz)Etxeko Ospitalizazioko Euskal Elkartea.[Betiko hautsitako esteka]\nAzken aldaketa 11 otsaila 2021(e)an, 09:41(e)tan\nOrriaren azken aldaketa: 11 otsaila 2021, 09:41.


Pierre Alechinsky - Wikipedia, entziklopedia askea.\nSchaerbeek, 1927ko urriaren 19a (94 urte)\nNicolas Alquin (en)\nIvan Alechine (en)\nLa Cambre (en)\nmargolaria, marrazkilaria, Irarlea, idazlea, ilustratzailea eta akuafortista\nAl Alimón (en)\nJean Dubuffet eta Japoniar idazkera sistema\nJeune Peinture Belge (en)\nPierre Alechinsky (Brusela, Belgika, 1927ko urriaren 19a -) belgikar pintore, grabatzaile eta poeta da.\nBelgikako Pintura Gaztea taldeko kide egin zen 1945ean, eta 1948an Cobra taldera bildu zen, Christian Dotremont poetaren eskutik. Obra aipagarriak ditu, hala nola Migrazioa (1951), Inurritegia (1954), Garden handiak (1958), Zaindaria (1980). Hainbat poetaren liburuen ilustrazioak ere egin izan ditu, baita berak idatzitako poemak argitaratu ere. Keinuen automatismoan oinarritzen da bere artegintza. Idéotraces eta Gurpil askea dira bere idazlanetako batzuk.\nWikimedia Commonsen badira fitxategi gehiago, gai hau dutenak: Pierre Alechinsky\nMultimedia: Pierre Alechinsky\nBNF: 118883619 (data)


Pirinioetako Bake Hitzarmenaren Txanpona | Euskal Txanpongintzaren Historia\nLeave a Comment\t/ Baionako Txanponetxea, Luis XIV (1643-1715) / By Monakotik\n1659. urteko uztailak 22.an Jules Mazarin kardinala, Frantziar errege Luis XIV., eta ondorioz Nafar errege Luis III. aren lehen ministroa, Bidaxuneko Printzerri sobiranora iritsi zen.\nHan, egunaren bukaeran antolatutako afarian, Antoine III. Bidaxuneko Printze subirano, Agaramonteko konte, Frantziako marexal, Biarno eta Nafarroako erregeorde eta Baionako alkateak ohoretu eta lausengatu zuen bere Bidaxuneko gazteluan… Agaramonteko kontea, hona hemen non aurkitzen dugun nafar banderizoen agramontarren adar kimu emankorretako bat. Familia honen gorabeherak, Pernando faltsuak gauzatutako konkistaren ondoren, liburu oso bat idazteko ainakoak dira; eta gorabehera hauen iragatean pilatu zituzten ohoreen artean, Baionako alkate eta buruzagi izatearena izan zen.\nJules Mazarin Kardinala, Frantziako lehen ministroa eta Antoine III. Agaramonteko konte eta Baionako alkatea – Wikipedia Commons\nUztailak 23.ean, Baionako hiriak prestatutako ontziei esker, Mazarin kardinala Baionara iritsi zen Atturri ibaian behera. Gure alkate eta printzea beraren ondoan zen.\nBidaxuneko Printzerri Sobiranoaren buru zen Bidaxuneko Printzearen gaztelua – Wikipedia Commons\nBaionako apezpiku etxean egun gutxi batzu pasa ondoren, Jules Mazarin Donibane Lohitzune-ra iritsi zen uztailak 28.an. Ipar Euskal Herriko herri hau izango zuen bizileku hurrengo hilabeteetan zehar.\nHistorialari askoren iritziz, Mazarinek Daskonagerre etxean hartu zuen ostatu, arik eta azaroa erdialdean herria utzi zuen arte. Bere etorreraren zergatia, Don Luis de Haro Espainietako erresumaren lehen ministroarekin bukatu beharreko negoziaketak ziren, bi erregetxeen arteko bake hitzarmena akordatuko zuten negoziaketak alegia.\nHasieran Mazarin-ek Donibaneko errekoletuen komentua eskeini zien espainiarrei bake negoziazioen egoitzatzat, baina espainiarrek mesfidantza zioten frantziar lurraldean negoziatu beharrari. Ondorioz, mugan bertan, Bidasoa ibaiaren erdi-erdian zen Konpantzia uhartea aukeratu zuten bake elkarrizketa hauetarako. Konpantzia uharteaz gain, uharte honek Faisai uharte edo Ospitalaren uharte izena jaso izan du.\nBaionako Udal artxibo eta librurutegiak gordetzen duen Konpantzia uharteko antolaketa\nBake konferentziak abuztuak 13.an hasi ziren eta orokorrean 25 konferentzia saio eman ziren, bakoitza gutxienez bost ordutakoa. Seigarren konferentzian zehar, Agaramont-eko duke, Frantziako marexal eta Baionako alkatea zen Antoine III.a Luis XIV.aren enbaxadore gisa Madrilera bidaltzea akordatu zen, Felipe IV. erregearen alaba zen Maria Teresa infantaren ezkontz eskaera helarazteko zereginarekin.\n1659. urteko azaroaren 7.an, 24. Konferentzian zehar, Luis de Haro eta Jules Mazarin-ek „Pirinioetako hitzarmena“ bezala ezagutzen den 124 artikulotako bake hitzarmena zinatu zuten.\nHitzarmen honi buruz milaka textu eta iritzi idatzi dira dagoeneko eta ez gara hemen luzatuko. Euskaldunoi dagokigunez, ezer berririk ez zeru sapaiaren azpipean; Lapurdi, Behenafarroa eta Zuberoak „Le roy chez chrestien de France et de Navarre“, Luis XIV.aren menpean jarraituko zuten eta Gipuzkoa, Araba, Bizkaia eta Nafarroa garaiak „Rey Catholico de las Españas“ Felipe IV.aren menpean. Hala ere, hitzarmenaren 90. artikuloan aipatzen den 1598. urteko Vervins-eko bake hitzarmenaren 22. artikuloa aintzakotzat hartuz, Luis XIV.ak, Nafarroa Garaiaren gain zituen eskubideei ez ziola uko egiten argi utzi zuen. Felipe IV.ak berdina egin zuen 21. artikuloan, Borgoinako Dukerriari zegozkion eskubideak bermatuz.\nAzaroak 12.an, 25.garren eta azken konferentzian zehar, bi ordezkaritzak elkarri agur egiten zioten bitartean, Agaramonteko Duke eta alkate baiondarra iritsi zen Madriletik. Jasotako mandatuaren inguruan berri pozgarriak zekartzan. Luis XIV.ak azaroak 24.an bermatu zuen Toulousen ezkontza kontratu eta bake hitzarmena, Felipe IV. ak berriz abenduak 1.ean Madrilen.\nJules Mazarin bere erregearengana abiatu zitekeen. Ez zuen Mazarin-ek Donibane faltan botako, herria aspergarria eta klima gaixobera iruditzen zitzaion. Irailean bidalitako gutun batetan idazten zuenez, „Horren ondotik jakin ezazu ez naizela herri honetan luzaz egonen, ez bada euskara ikasteko denbora pixka bat hemen pasa nahi dudalako eta haiek egiten duten bezala saltatzen ikasi nahi dudalako, edo buruan sartu zaidalako ez dudala hemendik joan nahi, edo bale bat harrapatu nahi dudalako“. Donibanera itzuli beharrean izan zen hala ere hurrengo urtean, laster ikusiko dugunez.\nLehen ministro honen eta inguruan zituen noble, laguntzaile eta atzerriko herrialde odezkarien bilera eta joanetorriek, izugarrizko salerospen lorapena ekarri zuten Ipar Euskal Herrira. Ostatua, janari-edariak, arropak, garraioa eta zerbitzuak behar ziren eta hauek ordaindu egin behar ziren, zilarrezko txanpon pisutxu eta mardulez ordaindu alegia.\nBaina Frantziako erresumak, Espainiaren kontrako gerratean golkoraino sartua, zilarrezko ezkutu haundien lanketa debekatu zuen 1653. urteko Irailaren 5an. Zilarrezko ezkutu hauek, ezkutu zuri edo zilarrezko Luis izena zeramatenak, 1641. urteko Irailean sortu ziren, eta 917 milesimatako zilegitasunaz, espainiar zortzi errealen 931 milesimen azpitik ziren. Pisuari zegokienez, ezkutuen 27,450 gramotako pisu nominala, Espainietako 8 errealetako txanponen pisuaren parean zen. Bi txanpon hauek, gaur egunarekin konparatu ezkero, gure egunetako 50 eurotako diru-paperak izango lirateke.\nBaionako txanponetxearen kasuan, ezagunak dira 1654. urteko zilarrezko ezkutuak; baina 1655. urtetik aurrera, ezkutu erdiak (edo hauek baino balio txikiagokoak) baino ez ziren landu. Gogoratu beharrekoa da, Baionako txanponetxeari dagokionez, bolantezko prentsaz landutako txanpongintza, lehenengoz 1650. urtetik aurrera hasi zela, gaurko egunetaraino iritsi zaigun txanponetxe kalearen orubean. Frantziako beste txanponetxe guztien modura, zilarrezko ezkutu ale handien lanketa hasi eta berehala (ezkutu osoak Baionan zertxobait beranduxeago, 1652.an hasi bait ziren), hauen langintza eten behar izan zuen Baionak.\nHobe esanda, hiru salbuespen eman ziren Frantziako txanponetxeen artean, Morlaas, Pau eta Donapaleuko txanponetxeek zilarrezko ezkutu ale mardulak lantzen jarraitu bait zuten. Izan ere, hiru txanponetxe hauek, erresumako beste txanponetxeak ez bezala, Nafarroako kontu ganbararen (Chambre des Comptes de Navarre) menpe ziren eta ez Pariseko Moneta gortearen menpe (Cour de la Monnaie). Burujabetasun honek eta aginduari entzungor egin izanak, ondorio larriak ekarriko zizkien hiru txanponetxe hauei hurrengo urteetan.\nDonapaleuko txanponetxean 1659. urtean landutako zilarrezko ezkutua – 27,06gr inguru – 39mm diametroa\nAurkia: LVD.XIIII.D.G. (Hirusta) FR.ET.NA.REX – Hirusta: Pierre d’Armagnac grabatzailea\nIfrentzua: (Hirusta) SIT.NOMEN.DOMINI.BENEDICTVM.1659 – Hirusta: Jean de Forcade txanponetxeburua\nBaina itzul gaitezen Baionako txanponetxera. Jules Mazarin eta gainontzeko ordezkari guztien etorrerarekin, eta ordainketa esanguratsuak egiteko garain, argi zegoen zilar ale handien beharra zegoela Ipar Euskal Herrian. Ondorioz agindu berezi bat kaleratu zen. Baionako txanponetxeak zilarrezko ezkutu ale mardulak lantzeko aukera izango zuen berriro ere; Nafarroako Kontu Ganbararen hiru txanponetxeetatik kanpo, urte horretan ale eder hauek landu zituen Frantziako txanponetxe bakarra izan zen. Halaber, frantses erregetxearen eredua zeramaten aleen txanponleku bakarra (beste hirurak Nafarroako eta Biarnoko ereduak bait zituzten).\n1659. urteko irailak 10 eta urte bereko abenduak 5.aren artean, bake konferentzia burutu zen garai berberean alegia, hurrengo hau bezalako 50.839 ale landu ziren Baionako txanponetxean. Lanketa hau ez zen 1660. urtean luzatu, nahiz data horretan errege familia eta haren gorte osoaren bisita eman zen arren Ipar Euskal Herrian.\nBaionako txanponetxean 1659. urtean landutako zilarrezko ezkutua – 27,19 gr inguru – 38,8mm diametroa\nAurkia: LVD.XIIII.D.G. (Titarea) FR.ET.NAV.REX\nIfrentzua: SIT.NOMEN.DOMINI.L.BENEDICTVM. (Ilargia) 1659 – L izkiak Baionako txanponetxea izendatzen du\n1889. urteko abenduaren 31.an Baionako udaletxeko udal artxibategian izandako sutearen ondorioz, XVIII. mendea baino zaharragoak ziren txanponetxe erregistroak galdu ziren. Ondorioz, XVII. mendeko Baionako txanponetxeari buruzko datu asko falta zaizkigu gaur egunean.\nZorionez, erregistro zahar hauek begiztatu zituzten XIX.eta XX mendeen arteko Adrian Blanchet Pariseko ikerlariak eta Baiona bertako Eduard Ducere, Antoine Foltzer eta Paul Burguburu-k haien ikerketak idatzi eta gure egunetaraino helaraztea lortu zuten. Era berean, Pariseko “Cour de la Monnaie”-ra bidalitako txanponketa kontuek, txanpondutako kopuru, txanponetxeburu eta grabatzaileen aztarnak ematen dizkigute, baina tamalez, ez oso osorik.\nEsan bezala, garai honetako frantziar txanponak bolantezko prentsaz lantzen ziren erresumako txanponetxe guztietan. Txanponetxearen izena ifrentzu aldearen azpialdian ezarritako izki baten bidez antzeman zitekeen eta kasu honetan, Baionari L izkia zegokion. Aintzinan, 1649. urteraino Orbe kaleko txanponetxe zaharrean mailu bidez landutako txanponetan, ainguraren ikurra agertzen zen oraindik, Baionako txanponetxearen ezaugarri zaharra, baina prentsa bidez landutako txanponen agerrerarekin batera ainguraren ikurra txanponetatik desagertu zen.\nEra berean, txanponen ifrentzu aldeko dataren ondoan txanponetxeburuaren bereizgarria azaltzen zen eta aurki aldearen goikaldean grabatzailearen bereizgarria. Frantses txanponek ez zuten Espainietako erresuman ohikoa zen entsegalariaren bereizgarririk.\n1659. urteko txanponaren kasuan eta bibliografiari begiratu ezkero, nahiko argi dugu grabatzailearen izena, titare bidez ezagutarazten den Leon Boisnet dela. Leon Boisnet 1659 eta 1672 artean ibili zen Baionako txanponetxean lanean. Baina txanponetxeburuaren kasuan ez gara horren ziur.\nVictor Gadoury-ren “Monnaies Royales Françaises 1610-1792” lanak, Frantziako txanponetxeen txanponetxeburu eta grabatzaileen zerrenda ematen du. Baina lan horretan, ez da txanpon honetan agertzen den ilargi bereizgarriaren esanahirik ageri. Arazoa zertxobait korapilatzen da, 1659 urte berbera daramaten zilarrezko ezkutu erdi aleei begiratzen badiegu. Kasu honetan, ilargiaren ordez, izarra agertzen da txanponetxeburuaren bereizgarri bezala. Grabatzailearen lekuan berriz, kasu honetan aurkiaren azpialdean, arrosa lorea azaltzen da.\nBaionako txanponetxean 1659. urtean landutako zilarrezko ezkutu erdia – 13,50 gr inguru – 33mm diametroa\nAurkia: LVD.XIIII.D.G. FR.ET.NAV.REX (arrosa)\nIfrentzua: SIT.NOMEN.DOMINI.L.BENEDICTVM. (Izarra) 1659\nKasu honetan, aurreko urteetan landutako beste ezkutu erdiei begiratu behar diegu; ondorioz, 1658. urtean txanponetxeburu aldaketa eman zela ikus dezakegu:\nBaionako txanponetxean 1658. urtean landutako zilarrezko ezkutu erdia – 13,50 gr – 32mm diametroa\nIfrentzua: SIT.NOMEN.DOMINI.L.BENEDICTVM. (Izarra) 1658\nBaionako txanponetxean 1658. urtean landutako zilarrezko ezkutu erdia\nIfrentzua: SIT.NOMEN.DOMINI.L.BENEDICTVM. (Lirioa) 1658\nEta oraindik ere denboran atzerago egin ezkero:\nBaionako txanponetxean 1657. urtean landutako zilarrezko ezkutu erdia – 13,57 gr – 32mm diametroa\nIfrentzua: SIT.NOMEN.DOMINI.L.BENEDICTVM. (Lirioa) 1657\nBaionako txanponetxean 1656. urtean landutako zilarrezko ezkutu erdia – 13,54 gr – 32,7mm diametroa\nIfrentzua: SIT.NOMEN.DOMINI.L.BENEDICTVM. (Lirioa) 1656\nUrte honetan hau bezalako 66.400 ale landu ziren\nDenboran atzeraka egindako jauzi honek, argibide pare bat eman dizkigu. Victor Gadoury-ren liburuak, arrosaren ezaugarria Abraham Bureau grabatzaileri dagokiola argitzen digu. Grabatzaile honek 1656 eta 1659 urteen artean lan egin zuen Baionako txanponetxean. Eta lehen azaldutako txanponek hau berbera baieztatu digute.\nLiburu berdinaren arabera, lirioaren ezaugarria Pierre Dutost txanponetxeburuari dagokio. Txanponetxeburu hau 1656. urtean hasi zen Baionan lan egiten, eta liburuak horrelakorik azaltzen ez duen arren, txanponetan ikusi dugunez, 1658.rarte ibili zen lanpostu honetan.\nBaina orduan, zein txanponetxebururi dagokie 1658 eta 1659. urteetako ezkutu erdietan ageri den izar ikurra eta 1659. urteko ezkutu osoetan ageri den ilargia? Gadoury-ren liburuak ez du hauen berririk ematen. Kasu honetan Adrian Blanchet-en lanetara jo behar dugu.\nBlanchet-en arabera Martin d’Anretche zen txanponetxeburu Baionan 1659. urtean. Bai izarra edo bai ilargia, Martin-en ezaugarri lirateke. Baina zoritxarrez ez dakigu bietatik zein ezaugarri dagokion.\nIlargiaren ezaugarria 1659. urteko hiru hilabeteetan landutako ezkutu aletean agertzen da soilik, eta ez du jarraipenik 1660. urteko aleetan. Txanpongintza berezi honen aurreko eta ondorengo aleek bertako txanponetxeburu baionarra izan zuten eta bertako hau Martin d’Anretche izan beharko luke. Honi legokioke izarraren ezaugarria. Ilargiarena berriz, Paris-tik etorritakoren batena izan beharko luke, hiru hilabete motz hauetan txanponetxearen ardura hartu eta konferentziaren ondoren berriro ere hiriburura itzuli zena. Haren izena, niri behintzat ezezaguna zait.\n1660. urtean, berriro ere ezkutu erdiak baino ez ziren landu Baionan, baina hauei begiratu ezkero, hemen ere ba dugu zer esaterik.\nBaionako txanponetxean 1660. urtean landutako zilarrezko ezkutu erdia – 13,56 gr – 32mm diametroa\nIfrentzua: SIT.NOMEN.DOMINI.L.BENEDICTVM. (Hirusta) 1660\nBaionako txanponetxean 1660. urtean landutako zilarrezko ezkutu erdia – 13,58 gr – 31,8 mm diametroa\nUrte honetan 113.946 ale landu ziren. Hauetatik gehienak gazte irudiarekin\n1660. urtean txanponetxeburu berri baten ezaugarria azaltzen zaigu. Ezaugarri hau hirusta bat da. Era berean, Luis XIV-aren gazte irudiaren erabilera hasi zen txanponetan urte honetan, baina oraindik ere, aurreko haur kizkur luzearen irudia aurkezten duten ale gutxi eta zail batzuk aurkitu daitezke. Erregea hemeretzi eta hogei urteren artean zebilen dagoeneko, ekainean ezkondu zen; ba zen beraz haren txanpon irudia eguneratzeko garaia.\nHirustari dagokion txanponetxeburua jakin ahal izateko, denboran aurrerantz egin behar dugu, Gadoury-ren liburuak ez bait du hirustarik erakusten. Grabatzailearen izena dagoeneko ezaguna da eta lehen ere aipatu dugu; 1659. urteko ezkutu ale marduletan ageri den Leon Boisnet titaredun berbera.\nHirusta, bi urte gehiagoren buruan mantendu zen:\nBaionako txanponetxean 1661. urtean landutako zilarrezko ezkutu erdia – 13,49 gr – 32,5 mm diametroa\nIfrentzua: SIT.NOMEN.DOMINI.L.BENEDICTVM. (Hirusta) 1661\nUrte honetan hau bezalako 113.305 ale landu ziren – CGB enkantetxea\nBaionako txanponetxean 1662. urtean landutako zilarrezko ezkutu erdia – 13,58 gr – 32,8 mm diametroa\nIfrentzua: SIT.NOMEN.DOMINI.L.BENEDICTVM. (Hirusta) 1662\nUrte honetan hau bezalako 64.540 ale landu ziren\n1662. urtean, berriro ere txanponetxeburu aldaketa eman zen Baionan. Hori ezin dut ezkutu erdi aleetan somatu ahal izan, baina bai honako ezkutu hamabiren (1/12) ale bakar honetan:\nBaionako txanponetxean 1662. urtean landutako zilarrezko 1/12 ezkutua – 2,18 gr – 20,0 mm diametroa\nIfrentzua: SIT.NOMEN.DOMINI.L.BENEDICTVM. (Bihotza) 1662\nKasu honetan, badakigu bihotzaren txanponetxeburu ezaugarria Louis Martin txanponetxeburuari dagokiola eta hau, 1662 eta 1666 urteen artean izan zela txanponetxeburu.\n1662. urtearen udaberrian, Frantziako txanpon gorteak (Cour de la Monnaie) zilarrezko ezkutu osoen lanketa berrezarri zuen. Baionaren kasuan, 1663. urteraino ez dut zilar ale mardul hauen lanketarik aurkitu, eta hauek Louis Martin txanponetxeburuak eta Leon Boisnet grabatzaileak landu zituzten. Azkenik ere, Espainietako erresumetako zilar iturria erabiltzen zuten Baionar ale ikusgarrien lanketa puskaterako berrezari zen.\nBaionako txanponetxean 1663. urtean landutako zilarrezko ezkutua – 27,13 gr – 38,7 mm diametroa\nIfrentzua: SIT.NOMEN.DOMINI.L.BENEDICTVM. (Bihotza) 1663\nUrte honetan hau bezalako 65.194 ale landu ziren\nBaina oraindik ere ez dakigu hirustaren ezaugarria zein txanponetxebururi dagokion!! Hemen ere, Adrian Blanchet-en lanei begiratu behar diegu eta honek, 1661. urtean Baionako txanponetxeburu Francois Savin delakoa zela argitzen digu. Beraz, garai honetan ikusitako txanponetxeburuen eta grabatzaileen laburpena egin ezkero honako hau genuke:\nBaionako txanponetxearen txanponetxeburu eta grabatzaileen laburpena (1656-1666)\nGure gaurko historiaren hari dugun Jules Mazarin kardinala Konpantzia uhartera eta Donibane Lohitzunera itzuli beharrean izan zen 1660. urtean. Izan ere, Maria Teresa infantaren eta Luis XIV.aren arteko ezkontza adostua ospatzear zegoen!\nFrantziar kortea 1660. urteko maiatza hasieran iritsi zen Baionara eta han zortzi egun igaro ondoren Donibane Lohitzunera lekualdatu zen. Luis erregea bere emaztea ezagutzeko irrikitan zen.\nHamabi bat mila biztanletako herria, Donibane herri aberatsa zen garai haietan bere itsas baliabideei esker, baina ez zuen korte oso bat jasotzeko tamainarik. Izan ere, Frantziako gorteak hilabete bat inguru pasa zuen Donibanen eta garai haietakoa da esaera zaharra: “Donibane Lohitzune, Paris ttipia, Baiona bere zalditegia eta Ziburu bere arraindegia”. Zerbitzari eta langileek inguruko herrialdean hartu behar izan zuten ostatu. Mazarin berak, honako honetan Ziburun hartu zuen ostatu.\nAzkenik ere azaldu zen Espainietako kortea mugaren beste aldean. Haien artean Velazquez margolaria ere ba zen eta harek hartu zuen Espainiarrei zegokien Konpantzia uhartearen pabiloi erdia apaintzeko zeregina.\nErrege bikote berriaren arteko lehen ezkontza, Hondarribiko elizan jazo zen ekainaren 3.an, eta honako honetan, Luis erregea botere bidez ordezkatu zuen Luis de Haro espainiar lehen ministroak. Ekainaren 4.an, elkarren anai-arrebak ziren Felipe IV. errege eta Ana erregina amaren arteko ikustaldia izan zen Konpantzia uhartean. Ekainak 6.an Felipe IV. eta Luis XIV. erregeen arteko lehen elkarriketa eman zen leku berean. Hurrengo egunean, ekainak 7.ko bigarren eta azken konferentzia bukatu ondoren, Maria Teresa infantak Frantziako bere lurralde berrietara zeharkatu zuen. Ekainak 9.an, errege bikotea bigarrengoz ezkondu zuen Baionako apezpikuak, Donibane Lohitzuneko elizan.\nGertaera hauek, Charles le Brun margolariaren zuzendaritzapean irudikatu ziren Gobelins-eko tapizeetan. Eta tapize hauek oinarri moduan hartuta, Jacques Laumosnier margolariak, bi oleo desberdin margotu zituen XVII. mendearen bukaeran. Oleo hauek, Le Mans hiriko „Musée de Tessé“museoan ikusgarri dira:\nJacques Laumosnier – XVII mende bukaera – Konpantzia uharteko Felipe IV. eta Luis XIV. erregeen arteko elkarrizketa – Jules Mazarin Luis XIV.aren atzean – Wikipedia Commons\nJacques Laumosnier – XVII mende bukaera –Luis XIV. errege eta Maria Teresa erreginaren arteko ezkontza Donibane Lohitzunen – Jules Mazarin berriro ere Luis XIV.aren atzean – Wikipedia Commons\nFrantziako administraritzak landutako jetoietan era ba dugu Konpantzia uhartean izandakoaren isladarik. Honako honek ezkongaiak erakusten ditu aurki aldean eta Konpantzia uhartea eta bere bake pabiloia ifrentzuan. Uhartera, hiru batelek sostengatutako bi pasabideren bidez zeharkatu zitekeen, Bidasoa ibaiaren alde bietatik alegia.\nKonpantzia Uhartea erakusten duen Frantziako administraritzak landutako jetoia – CGB enkantetxea\nAurkia: LVD. XIIII. ET. MARIA. THER. D. G. FRA. ET. NAV. REX. ET. REG.\nIfrentzua: AETERNO. FOEDERE. IVNGAM. – Betiko Itun batean bateratuko ditut\nIfrentzu aldeko textuak barre keinu bat ekarriko digu ezpainetara, “betiko itun batean bateratuko ditut”, Luis eta Maria Teresaren arteko ezkontzari legokioke eta ez bake akordioari, zapi urteren buruan, berriro ere gerratean bait ziren Frantzia eta Espainietako erresumak.\nLanak eta nekeak bere ordainak eskatu zituzten Konpantzia uharteko konferentzien ondoren. Diego Velazquez margolaria nafarreriak jota hil zen abuztuak 6.an, Madrilen. Jules Mazarin kardinala berriz, 1661. urteko martxoak 9.an hil zen Vincennes-eko gazteluan, Paris-eko inguruetan.\nMonnaies Royales Françaises 1610-1792– Victor Gadoury – 2018 -5° Edition\nFRANTZIAKO GORTEAREN ETORRALDIAK EUSKAL HERRIRA – Baiona Hiriaren Mediateka – link\nRecherches sur l’atelier monétaire de Bayonne (1488-1837) – Adrien Blanchet – Revue Numismatique 1913 – link\nEl jetón de la Isla de los Faisanes – Miguel Ibáñez Artica – 2016 – link\nPIRINIOETAKO HITZARMENA – link\nVERVINS-EKO BAKE AKORDIOA – link\nLes Hôtels des Monnaies de Bayonne, dans le Bulletin de la Société des Sciences Lettres et Arts de Bayonne, 1930-31, p 288-316 et p.157-190 – Antoine Foltzer\nDictionnaire historique de Bayonne – 1915- Édouard Ducéré\nHistoire topographique et anecdotique des rues de Bayonne – 1893 – Édouard Ducéré


Argentinako Kereilaren oztopoak eta erronkak\nJoan den martxoan Espainiako Justiziak galarazi egin zuen Argentinako Epailearen bisita, baina honek tinko eusten dio hurrengo hiletan Espainian aurkezteko ideiari egiazko aitorpenak argi erazteko 17 inputatuei, hots, Martin Villa, Osorio eta hainbat ministro ohiei eta torturatzaile izaniko Billy el Niño eta Jesús Muñecas kapitainari. Izango al du Maria Servinik eurei zuzenean galdeketak egiteko aukerarik? Baiezkoan, inputatu ahal izango ditu eta espainiar epaitegietan euren prozesamendua agindu edo okerrenean euren estradizioa? Ala, behin berriro eragotziko diote bere eginkizuna betetzen? Ba, bai! Heldu berri zaigu Estatuko Fiskaltzak aurkezpen horiek denak debekatu dituela, IUko kordinatzaile ohia Gerardo Iglesiasi, azken minututan debekatu dioten bezala jasandako torturak salatzea Asturiasko Epaitegian, Amnistia Legeaz arbuiatuz.\nAzken hamabi hiletan, argentinar Epaileak 7 erregu edo exortu sartu ditu Donostia, Barakaldo, Gernika eta Bilboko epaitegietan, eta Estatuan beste hainbeste. Hemen, dagonekoz 6 kereilariek salatu ahal izan dituzte euskal justiziaren aurrean gertakari kriminalak. Badakigu eskari gehiago ere aurkeztuak izan direla, baina epaileen erantzunik ez dugu. Kontuan hartzen baditugu Buenos Aires-ko Epaitegi lehenengoan jasotako ehunka kereila zain dagoezela, tanta-tantako prozesu hau ezin jasangarria egiten zaigu. Eta epaile batek izan duen jarrera ikusita, gernikarrak esate baterako, Euskal Diozesiei informazio-bideak bideratu ditzala kereilanteak eskatzen dionean muzin eginaz, argi adierazten du ez duela bere eginkizuna benetan gogoz hartzen.\nJakina da espainiar epailetzako gehienek Memoria Historikoarenganako erantzukizunak alboratu dituela. Behar bada, Baltasar Garzoni gertaturikoa jarriko dute aitzakiatzat. Baina, gehiago exijitu behar zaie. Hemen datza euskal Udaletxeek hartzen doazen arduraren garrantzia, eurek beregain bertako epaitegietan kereila sartuaz; hala egin dute Iruñeak, Gasteizek, Mirandak, Eibarrek, Errenteriak, Elgetak, Otxandiok eta beste hainbat udalek, gero eta ugariago. Erabaki hauek betetzen badira, epailetza bera ohartuko da Memorian bustitzera behartuta dagoela; horrek gizarte osoan efektua ugalduko du, politikariek ere mugitu eraziz.\nEpaitegitako ekimen hauek denek, nahiz eta oraingoz helburua ez lortu errudunak aulkian ezarriaz, medioei esker zabaltzen diren neurrian, 80 urtean gozatu duten inpunitatea zartatzen dihoakie eta benetako egi osoa zutitzen doa; hori bera helburu bat da. •


Noticia_Anteproyecto-Presupuestos - bizkaia - Bizkaiko Campusa - UPV/EHU\nUPV/EHUk 2014 urteko aurrekontuen aurreproiektua aurkeztu du\nIgoera % 62koa da, aurreko ekitaldiko aurrekontuarekin alderatuta\nLehenengo argitaratze data: 2013/11/14\nGaur aurkeztu da Gobernu Kontseiluan Euskal Herriko Unibertsitateak 2014rako prestatu duen aurrekontuen aurreproiektua, 395.387.569 eurokoa. 2013ko aurrekontua 392.960.784 eurokoa izan denez, % 62ko igoera dago. Aurrekontua hiru ataletan dago banatuta: aurrekontu arrunta, % 0,51ko igoera duena (358,3tik 360,1era), partida nagusia langileen gastuak izanik (262,2 milioi euro; hau da, aurreko ekitaldian baino % 0,51 gehiago, 2013an 260,9 milioi eurokoa izan baita); programa kontratua, % 9,68 igotzen dena (26,5etik 29,1era); eta urte anitzerako inbertsio plana, % 24,73 jaisten dena (7,97tik 6 milioi eurora).\nAurrekontuen aurreproiektuan agertzen dira Iñaki Goirizelaia errektoreak agintaldi honetarako ezarrita dituen lehentasunak, berriro aipatu dituenak Gobernu Kontseiluaren gaurko bileran: enplegua mantentzea eta indartzea ikerketaren, graduondoko ikasketen eta euskararen alorrak.\nErrektorearen hitzetan, "herri moduan egoera ekonomiko zail batean aurkitzen gara, eta Euskal Herriko Unibertsitateak bere konpromiso sozial eta instituzionala azaldu nahi du horren aurrean. Arazoak arazo, aurreko urteetako beheranzko joera geratu egin da, eta susperraldi arin baten bidean sartu gara; eta hori berri ona da".\nErrektoreak esan duenez, "unibertsitatea euskal gizartearen zerbitzura dago, bai eta bere ikasleen eta langileen zerbitzura ere; eta, horrexegatik, une honetan lehentasunak ezarri behar dira eta horiekin kontsekuente izan. Lanpostu guztiak mantenduko ditugu, eta gure helburu nagusiak izango dira ikerketa, graduondoko ikasketak eta euskara. UPV/EHU unibertsitate ikertzailea da, eta izaten jarraituko du. Bestalde, eta graduondoko ikasketen eskaintza izango denez unibertsitateen arteko aldeak adieraziko dituen giltzarrietako bat, indar bereziz egingo dugu lan prestakuntzaren arlo horretan. Beste helburu nagusi bat da euskararen normalizazio osoa lortzea unibertsitate bizitzaren esparru guztietan. Gobernu Kontseiluaren gaurko bileran badauzkagu konpromiso horien adibide zehatzak: graduondoko ikasketen kokatze mapa eta euskararen plan gidari berria".\nDIRU SARREREN BILAKAERA\nEAEren transferentzia ekarpen arrunterako, unibertsitatearen jardunerako\nEAEren transferentzia ordainketa osagarrietarako\nEAEren transferentzia programa kontratuak finantzatzeko\nEAEren transferentzia urte anitzerako inbertsio planerako\nEAEren transferentzia Gizarte Kontseilurako\nAurreproiektuaren aurkezpenarekin gaurko bileran ekin zaio UPV/EHUren 2014ko aurrekontuaren tramitazioari. Orain, egutegian jasota dagoen moduan, zuzenketak aurkeztu ahal izango dira, abenduaren 4tik 16ra bitartean, eta hiru egun beranduago aurrekontua aurkeztuko zaio Gobernu Kontseiluari, onar dezan. Gobernu Kontseiluak aurrekontua onartzen badu, Gizarte Kontseiluari helaraziko zaio, behin betiko onespena eman diezaion.\nEuskararen 2. Plan Gidaria\nEuskararen 2. Plan Gidariaren zirriborroa ere gaurko bileran aurkeztu da. Plan hori 2013-2017 aldirako da, eta bere helburua da hizkuntza ofizialen aukera berdintasuna bermatzea UPV/EHUko kide guztiei. Dokumentuan, egungo egoeraren diagnostikoa egiteaz gain, datozen urteetako helburuak jasotzen dira. Helburu nagusiak hauek dira: administrazio eta zerbitzuetako langileen lanpostuen % 65-70ek derrigortasun data ezarrita izan dezatela 2017. urterako; irakasle eta ikertzaileen % 52 elebiduna izan dadila; eta, azken urteetako dinamikari jarraituta, matrikulatzerakoan ikasketak euskaraz egitea aukeratzen duten ikasleak erdia baino gehiago izan daitezela.\nIrakats eskaintzan aurreikusten da graduak euskalduntzen jarraitzea eta guztira % 81 baino gehiago ematea euskaraz (nahitaezko irakasgaien % 92 baino gehiago), eta graduondokoetan % 25 gutxienez euskaraz ematea. Horrez gain, jarraituko da bultzatzen hizkuntza zientifikoaren garapena eta testuak sortu eta itzultzea, bai eta administrazio eta zerbitzuetako langileen zein irakasle eta ikertzaileen prestakuntza ere. UPV/EHUk, beraz, jarraituko du lan egiten euskararen normalizazioaren eta zabalkundearen alde, arlo horretan ere diharduten beste unibertsitate eta erakundeekin elkarlanean.\nZirriborroa aurkeztuta, zuzenketak egiteko epea irekitzen da azaroaren 28ra arte; eta Gobernu Kontseiluak abenduaren 19an egingo duen bileran botazioa egingo da plana onartzeko.\nAzkenik, UPV/EHUren Graduondoko Ikasketen Kokatze Mapa aurkeztu da, master ofizialen, doktorego programen eta berezko tituluen gaur egungo egoeraren lehenengo diagnostikoa egiten duena.\nMapan jasota daude graduondoko eskaintzaren indarguneak eta ahulguneak. Lehenengoen artean honako hauek dira azpimarratzekoak: masterren eskaintza zabala da jakintza arlo guztietan, lanbiderako ahalmena ematen duten masterren eskaintza handitu egin da, Latinoamerikako ikasleen kopurua handia da, eta urtero defendatzen den tesi kopurua ere handia da. Ahulgunetan, berriz, esan behar da graduondoko ikasleen portzentajea txikia dela graduko ikasleekin alderatuta, master gutxi eskaintzen direla on-line modalitatean, eta UPV/EHUren berezko tituluen eskaintza txikia dela, Gizarte Zientzien arloan izan ezik. Egin den diagnostikoa oinarri hartuta, UPV/EHUren Graduondokoen Plan Estrategikoa egingo da 2014ko ekainerako.


Jarduera fisikorako bulegoan herritarrak hartzeko gertu dago Iñaki Olaetxea - Aretxabaleta - Goiena.eus\nJarduera fisikorako bulegoan herritarrak hartzeko gertu dago Iñaki Olaetxea\nMirari Altube 2016-05-10 16:23\nHerritarrak jarduera fisikoa egitera bultzatzeko Atxabalta Mugi egitasmoa jarri dute abian Eusko Jaurlaritzak, Debagoieneko ospitaleak eta Udalak. Horretan laguntzeko orientazio bulegoa zabaldu dute Durana kalean, eta aholkulari lanetan dabil Iñaki Olaetxea.\nZein jarduera egin eta zelan aholkatzeko zabaldu dute orientazio bulegoa Durana kalean, Murrukixo mendizale elkarteak egoitza duen leku berean. Ateak herritar guztiendako dituzte zabalik, baina bereziki osasun etxetik eta Gizarte Zerbitzuetatik bideratuko pazienteendako.\nJarduera fisikoa egiteak dituen onuren berri ematea izango da aholkulariaren lana eta horiek egiteko pauta bat ezartzea. Behin hori zehaztuta, segimendua egingo dute gero.\nMunduko Osasun Erakundeak jakinarazita duenez jarduera fisikoak eragin zuzena du osasunarengan. Horretarako, gainera, ez dagoela aparteko kirolik egin beharrik dio Olaetxeak, "gorputza mugiaraztea" da kontua.\nEkimen gehiago aurrerago\nAretxabaletarren artean ohitura osasungarriak bultzatzeko asmoarekin beste hainbat ekimen jarriko dituzte abian datozen hilabeteetan, oinez eta korrikan ateratzeko taldeak eta Atxabalta Mugi eguna, besteak beste.


About: Josef Mengele\nJosef Mengele (Günzburg, 1911ko martxoaren 16an, † Bertioga, Brasil, 1979ko otsailaren 7an), Alemania Naziko gerra kriminala izan zen; sendagile lanetan aritu zen Auschwitz-eko kontzentrazio-esparruan eta gizakiekin eginiko esperimentu izugarriekin hartu zuen zoritxarreko fama. Egia esan, sendagile lana baino gehiago, ikerketa genetikoa izan zen bere helburua han. Beppo ezizena eman zitzaion eta baita Heriotzaren aingeru ere.\nJosef Mengele (Günzburg, 1911ko martxoaren 16an, † Bertioga, Brasil, 1979ko otsailaren 7an), Alemania Naziko gerra kriminala izan zen; sendagile lanetan aritu zen Auschwitz-eko kontzentrazio-esparruan eta gizakiekin eginiko esperimentu izugarriekin hartu zuen zoritxarreko fama. Egia esan, sendagile lana baino gehiago, ikerketa genetikoa izan zen bere helburua han. Beppo ezizena eman zitzaion eta baita Heriotzaren aingeru ere. (eu)\nJosef Mengele (eu)


Egin lan gurekin - Prest Servicios\nEspezializatutako langileen lan-burtsa handia daukagu. Honek datu-base laboral handia izatea ahalbidetzen du, horrela gure bezeroen beharrizanetara moldatzeko aukera emanez.\nPREST enpresaren partaide izan nahi baduzu, zure egoera, gaitasunak eta libre egoteak jakin nahi ditugu. Hortaz, gogoan izan dezakegu lanean hastea guk proposatutako egitekoaren arabera.\nAintzatetsiko desgaitasun edo ezintasun iraunkorra daukat.\nKurrikuluma erantsi (Max. 2mb. Formatuak: Word, PDF)\nEskaintza tailerraren arduraduna Núm. 01-2021\nTailerreko arduraduna zaren aldetik, zure erantzukizunak honako hauek izango dira:\nLan-kargaren panela egunero antolatzea, esku-hartzeen kalitatea bermatzeko eta lanpostuari dagozkion gorabeherak konpontzeko.\nKPI nagusien eta negozioaren jarraipena, ezarritako helburuak betetzen direla bermatzeko\nBere ardurapeko taldearen jarraipena, animazioa, laguntza, prestakuntza eta garapena\n15 eta 30 pertsona bitarteko taldea kudeatzea.\nAdar teknikoko goi-mailako heziketa-zikloa, industria-eremuaren barruan\nIngeniaritza Teknikoa edo Goi-mailakoa\nLantoki bereziaren kasuistika eta legeria ezagutzea.\nEnpresaren zerbitzu nagusien ezagutza teknikoa (muntaia elektrikoak, mekanizazioa, elektronika, manipulatuak, logistika, etab.).\nIngelesez jakitea baloratuko da negoziazio teknikorako, eta bereziki euskara.\nIngeniaritzaren eta/edo industriaren sektorean antzeko eginkizunak betetzen gutxienez 3-5 urteko esperientzia duen profesional gazte batengan pentsatzen da, beharrak identifikatuz eta prozesuak optimizatzeko eta kostuak murrizteko outsourcing industrialeko irtenbideak eskainiz.\nSozialki arduratsua den pertsona bat bilatzen da, eta lan-enpresa berezietako edo antzeko jardueretako esperientzia baloratzen da, lan-finkapena, egonkortasun pertsonala eta epe luzean etorkizunerako apustua emango dion lanbide-proiektu erakargarri baten aukera bilatzen duena.\nHautagaiak ezaugarri hauek izan beharko ditu:\nErabateko konfiantzazko pertsona; fidagarritasuna, zintzotasuna eta funtsezko diskrezioa.\nGutxienez% 33ko desgaitasuna aitortuta izatea\nBezeroarenganako orientazioa, bezeroa fidelizatzeko, harengana hurbiltzeko eta beharrak antzemateko gaitasun komertziala.\nPertsona dinamikoa, ekimena duena eta emaitzetara oso bideratuta dagoena.\nFrustrazioarekiko tolerantziaz, emaitza txarren aurrean erresilientziaz eta baikor.\nSozialki arduratsua eta aniztasun funtzionalarekin konprometitua.\nNegozio-ikuspegiarekin eta bezeroei aholkuak emateko irizpide teknikoarekin.\nLan-kultura sendoa eta merkataritza-jarduerarekiko dedikazioa, bezeroak hala eskatzen duenean.\nHurbiltasuna eta komunikazio-trebetasun onak, erakundeko beste arlo batzuekin eraginkortasunez lan egiteko.\nPertsona zorrotza, jarrera positiboa duena eta ikasteko gaitasuna eta ekimena duena.\nErreferentziako merkatuan bidaiatzeko prest.\nKonprometitua eta ilusionatua, egonkortasun profesionala ekarriko dion erronka berri bati ekiteko, epe luzerako proiektuaren ikuspegiarekin.\nUrteko ordainsari gordinaren proposamena ezartzen da, honako tarte hauen barruan:\nSoldata finkoa: 20.000 €-tik 25.000 €-ra\nSoldata aldakorra: marjinaren% 5etik% 15era.\nEmandako balioaren eta esperientziaren arabera doituko da zenbateko hori.\nHautaketarako erreferentziako hasierako soldata bat ezartzen bada ere, enpresak eta hautatutako pertsonak negoziatu beharko dute alderdi hori; langile motaren araberakoa izango da, bai eta haren ezagutza pertsonal eta profesionalaren araberakoa ere.\nLanpostu mota: lanaldi osoa\nLanpostu hori lortu nahi baduzu, bidali mezu bat administracion@prestservicios.com helbidera, “01-2021 zk.” Gaiarekin.\nMuntaketa-kateko langilea Eskaintza-zk. 02-2021\nMuntaketa-kateetan gutxienez 6 hilabeteko esperientzia duten pertsonak behar ditugu, piezen berrikuspen unitarioa. Txandakako lana.\nBizkaiko Foru Aldundiak emandako desgaitasun-ziurtagiria edukitzea. Lanaldia zutik egin ahal izatea.\nBehin-behineko kontratua, aukera mugagabearekin.\nUBI mailako ikasketak edo erdi-mailako LH.\nLanpostu mota: lanaldi osoa, desgaitasuna\nSoldata: 18.000,00 €arte urtean\nLanpostu hori lortu nahi baduzu, bidali mezu bat administracion@prestservicios.com helbidera, “02-2021 zk.” Gaiarekin.\nMuntaketa elektriko-elektronikoko langilea 03-2021\nSektore elektriko-elektronikoko muntaia elektriko-elektronikoak behar dira, eskuzko trebetasunarekin eta osagaiak fabrikatzeko eta muntatzeko lanetan esperientziarekin.\nEginkizunak eta erantzukizunak Núm 03-2021\nOsagaiak eskuz fabrikatzea eta muntatzea\nBizkaiko Foru Aldundiak emandako% 33ko edo hortik gorako desgaitasun-ziurtagiria izatea.\nTaldean lan egiteko gaitasuna duen pertsona serioa eta inplikatua behar da.\nNahi diren betekizunak\nUrtebetetik gorako esperientzia pieza industrialak fabrikatzen eta muntatzen.\nEskuzko trebetasun-maila handia\nLanpostura joateko gidabaimena eta autoa.\nErdi-maila industria-eremuetan edo antzekoetan.\nEtengabeko prestakuntza, giro atsegina eta garapen profesionala.\nAldi baterako kontratua, kontratu mugagabea egiteko aukerarekin.\n17.000,00 €eta 20.000,00 €gordin urtean.\nLanpostu-mota: lanaldi osoa, aldi baterakoa, desgaitasuna\nSoldata: 17.000,00 €-20.000,00 €urtean\nLanpostu hori lortu nahi baduzu, bidali mezu bat administracion@prestservicios.com helbidera, “03-2021 zk.” Gaiarekin.\nSailetako laguntzailea Eskaintza zk. 04-2021\nEzaugarri hauek dituen pertsona bat behar dugu:\nGutxienez % 33ko desgaitasuna aitortuta izatea\nDenbora kudeatzeko, erregistroak eramateko eta bulegoko taldeekin lan egiteko gaitasunak.\nZereginak lehenesteko, taldean lan egiteko eta informazio konfidentzial guztia mantentzeko gaitasuna.\nBezeroari arreta eskaintzeko, ekimena hartzeko eta epemugak errespetatzeko gaitasuna.\nAntolaketa onaren gaitasuna, telefono bidezko tratu ona eta idazketa zuzena alderdi guztietan (ortografia, gramatika eta puntuazioa).\nMekanografian, zenbakien erabileran, ingelesezko idazketan eta ofimatikako trebetasunetan trebatzea.\nKomunikatzaile bikaina, arduratsua, metodikoa, hezia eta zehatza izatea.\nPuntualtasuna. Bai egunero lanpostura iristeko, bai proiektuak epe zehatzetan entregatzeko, katean ondorioak eragiten dituzten atzerapenik sortu gabe.\nAdimen emozionala. Makinek eta teknologia berriek automatizazioari balioa ematen dioten une honetan, bada baliabide tekniko horiek ez duten ezaugarri bat: emozioak. Zuzendaritzako laguntzaileak maila ona du: enpatia, trebetasun sozialak, baikortasuna, asertibitatea eta negoziatzeko gaitasuna. Azken batean, bere zigilu pertsonala, bere nortasuna, inprimatzen dio egindako lanari.\nTalde-lana. Ikuspegi hori onartutako erantzukizunari aplikatzeaz gain, helburu komunak lortzeko lankidetza horretaz benetan gozatzea da helburua. Bestela, ezinezkoa da sinesgarritasuna besteen aurrean transmititzea.\nAutonomia. Erabaki eraginkorrak hartzeko gai da, une oro bere nagusiaren iritzia kontuan hartu gabe, hark bere esku uzten baititu bere eginkizunak. Pentsamendu kritikoa duen norbait da, testuinguruan urratsik egokiena zein den bereizteko.\nSoldata: 18.000,00 eurotik aurrera urtean\nLanpostu hori lortu nahi baduzu, bidali mezu bat administracion@prestservicios.com helbidera, “04-2021 zk.” Gaiarekin.


Mp3 Song NamePlaysad 1.Annik Rubens - Slow German #036 - Kinderlieder02.Larry Groce & the Disneyland Children's Sing Along - Kinderlieder - Children's Song23.Sandmännchen(Volks-Kinderlieder (15) for vo Elizabeth...14.Kinderlieder Sindbad05.Kinderlieder R.Z.Ichglaubichhabdichlieb16.Kinderlieder - Hurra, hurra der Pumuckl17.Kinderlieder - Tao Tao08.kinderlieder-o-tannenbaum09.Larry Groce & the Disneyland Children's Sing Along Chorus - Kinderlieder - Children's Song010.alles-gute-zum-geburtstag-sendung-swr2-kinderlieder.19244s011.Kinderlieder - Pinocchio012.kinderlieder-fuchs-du-hast-die-gans-gestohlen013.Kinderlieder - Hey, Pippi Langstrumpf014.kinderlieder - pipi langstrumpf015.kinderlieder-bruder-jakob012\nHere u can listen online or download the latest kinderlieder mp3s. You can also add kinderlieder songs to your playlist at Mp3Bear.me. Here is the place to discover hourly updated mp3 charts, share and create playlists within artists and music fans!\nLatest Mp3 Searches: nirvana the man who sold the world / rajasthani garba / shiv shankar trance / all english non stop dj remix song / telecharger musique gratuit de charles aznavour / america / america magic / mitchel musso the in crowd karaoke / drake / dj snake let me love you / hall oats / chicago / kavi kishan thet nagpuri song / deep purple fireball / go go dolls / chocobo kweh / soul aslyum / cumbia / sonu nigam hits of dr babasaheb ambedkar / shaan and shreya ghoshal duet\nCopyright © 2009 - 2016 Mp3Bear.me. All rights reserved 0.066mp3bear / privacy / terms of service / DMCA / contact


I railaren 22an larunbatean 10:30etan, Yves Castaingts-ek bere azken liburua aurkeztuko du : « Portraits de résistants dans les Pyrénées atlantiques » (Gascogne argitaletxea, 2018ko apirila). Erresistentziako kide izan diren bederatzi pertsonen potret eta ibilbideak, oroitzapena gordetzeko.\nAmikuze Généalogie-k, Liburuak elkarteak eta Amikuzeko Mediatekak antolaturik.\nUrririk | Topaketa frantsesez izanen da.